cyanic-selkie/wikianc huggingface dataset:
ആദിവാസി ഗോത്രസംസ്കാരം
ആദിവാസി കടങ്കഥകൾ
ഒരു ജനതയുടെ സാംസ്കാരികത്തനിമ കൂടിയ അളവിൽ പ്രതിഫലിക്കുന്ന കലാരൂപമാണ് കടങ്കഥ. കാലത്തിനൊപ്പം കടങ്കഥകളുടെ രൂപത്തിനും മാറ്റം വരുന്നു. ... ഇത്തരം കലാരൂപങ്ങൾ അവ രൂപപ്പെട്ടുവന്ന സമൂഹത്തിൻറെ ജീവിത പരിസരം ഏതെന്ന് വ്യക്തമാക്കുന്നവയാണ് അട്ടത്തൊരു മഞ്ഞപ്പല്ലൻ   - പഴക്കുല എറയത്തൊരു കുണ്ടൻ വടി - പാമ്പ് എറയത്തൊരു ചെണ്ടമുറം - കരടി കോടിക്ക് ഒരു കുട്ടിക്കൊമ്മ - ഗുളികൻ ഒര് പിടി എരി എറിഞ്ഞാൽ എണ്ണിത്തീരാത്ത എരി  - നക്ഷത്രം ആക്കും കേറാൻ പറ്റാത്ത ചങ്കരം വള്ളി - മഴ ഒരു പൊളി പിട്ട് നാടായനാട് മുഴുവനും പരക്കും - നെലവ് (നിലാവ്) അട്ടത്തൊരു തുട്ടിക്കണ്ണൻ - പൂച്ച നാല് മെളത്തില് ഒരു പാമ്പ് കേറി - നുകത്തിൽ കയറിടുന്നത് മൂന്ന് കുമ്പി കണ്ണാറ് നീ കണകുണമാക്കുണ - കാളയും ഉഴവുകാരനും തോട്ടത്തമ്മക്കു തോളോളം വള  - മുള /കവുങ്ങ് മുതിർന്നവർ മുള എന്നും പുതുതലമുറക്കാർ കവുങ്ങ് എന്നും പറയുന്നു. ഈ ഉത്തരം കാലത്തിനനുസരിച്ച് കാഴ്ചയിലുണ്ടായ മാറ്റമാണ് അടയാളപ്പെടുത്തുന്നത്. അനുഭവപരിസരം മാറുമ്പോൾ വീക്ഷണത്തിലും മാറ്റം വരുന്നു. ഒറ്റക്കണ്ണൻ ചന്തക്കുപോയി - കുപ്പി കുളിക്കാൻ പോകുമ്പോൾ കുളുകുളു നിക്കും കുളിച്ചു വന്നാ വടിപോലെ നിക്കും - പപ്പടം <!--visbot verified-chils->
സംഗീതപൂവ്
ലാമിയേസിയേ കുടുംബത്തിൽപ്പെട്ട ഒരു പൂച്ചെടിയാണ് സംഗീതപൂവ്. (ശാസ്ത്രീയനാമം: Rotheca incisa). Witches Tongue, Musical Note Plant, Morning Kiss എന്നിങ്ങനെയെല്ലാം ഈ ചെടി അറിയപ്പെടുന്നുണ്ട്.
വിവരണം
ചെറിയ ഇലകളുള്ള ഒരു കുറ്റിച്ചെടിയാണിത്. 2.5 മീറ്റർ വരെ ഉയരത്തിൽ വളരുന്നു. വെളുത്ത പൂക്കൾ കുലകളായി കാണപ്പെടുന്നു. ചുവന്ന കേസരങ്ങൾ. പൂമൊട്ടുകൾ സംഗീത കുറിപ്പുകളോട് (Musical notes) സാമ്യമുള്ളതാണ്. വർഷം മുഴുവനും പൂക്കുന്നു. എളുപ്പത്തിൽ വളുന്ന ഈ പൂച്ചെടി ചെറിയതരത്തിലുള്ള വരൾച്ചയെ അതിജീവിക്കുന്നു.
അവലംബം
വർഗ്ഗം:കുറ്റിച്ചെടികൾ വർഗ്ഗം:അലങ്കാരസസ്യങ്ങൾ
ദി കിംഗ് ഓഫ് ലവ്
സിസിലിയിൽ നിന്നുള്ള ഒരു ഇറ്റാലിയൻ യക്ഷിക്കഥയാണ് ദി കിംഗ് ഓഫ് ലവ് (സിസിലിയൻ: ലു റെ ഡി'അമുരി) ഗ്യൂസെപ്പെ പിട്രെ ശേഖരിക്കുകയും ഇംഗ്ലീഷിലേക്ക് ഇറ്റാലിയൻ ജനപ്രിയ കഥകളിൽ തോമസ് ഫ്രെഡറിക് ക്രെയിൻ വിവർത്തനം ചെയ്യുകയും ചെയ്തു.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ "ദ അനിമൽ അസ് ബ്രൈഡ്‌റൂം" ടൈപ്പ് 425A  വകുപ്പിൽ പെടുന്നു. ദി ബ്ലാക്ക് ബുൾ ഓഫ് നോറോവേ, ദി ബ്രൗൺ ബിയർ ഓഫ് നോർവേ, The Daughter of the Skiesദി ഡോട്ടർ ഓഫ് ദി സ്‌കൈസ്, ഈസ്റ്റ് ഓഫ് ദി സൺ ആൻഡ് വെസ്റ്റ് ഓഫ് ദി മൂൺ, ദി എൻചാന്റഡ് പിഗ്, ദ ടെയിൽ ഓഫ് ദ ഹൂഡി, മാസ്റ്റർ സെമോളിന, ദി എൻചാന്‌റ്റഡ് സ്നേക്ക്, ദി സ്പ്രിഗ് ഓഫ് റോസ്മേരി, വൈറ്റ്-ബിയർ-കിംഗ്-വാലമാൻ എന്നിവയാണ് ഇത്തരത്തിലുള്ള മറ്റുള്ളവ.
സംഗ്രഹം
ഒരു ദിവസം അവൻ തന്റെ ഇളയ മകൾ റോസെല്ലയെ കൂടെ കൊണ്ടുപോയി, അവൾ ഒരു റാഡിഷ് വലിച്ചു. ഒരു തുർക്കി പ്രത്യക്ഷപ്പെട്ട് അവൾ തന്റെ യജമാനന്റെ അടുക്കൽ വന്ന് ശിക്ഷിക്കപ്പെടണമെന്ന് പറഞ്ഞു. അവൻ അവരെ ഭൂമിക്കടിയിലേക്ക് കൊണ്ടുവന്നു, അവിടെ ഒരു പച്ച പക്ഷി പ്രത്യക്ഷപ്പെട്ടു. പാലിൽ കഴുകി, ഒരു മനുഷ്യനായി. എന്താണ് സംഭവിച്ചതെന്ന് തുർക്കി പറഞ്ഞു. മുള്ളങ്കി ഇയാളുടേതാണെന്നതിന്റെ ലക്ഷണമില്ലെന്ന് അച്ഛൻ പറഞ്ഞു. ആ മനുഷ്യൻ റോസല്ലയെ വിവാഹം കഴിക്കുകയും അവളുടെ പിതാവിന് ഒരു ചാക്ക് സ്വർണ്ണം നൽകുകയും ചെയ്തു. ഒരു ദിവസം, ആ മനുഷ്യൻ ഇല്ലാതിരുന്നപ്പോൾ അവളുടെ സഹോദരിമാർ അവളെ സന്ദർശിച്ചു. അവൻ ആരാണെന്ന് ചോദിക്കാൻ ഭർത്താവ് വിലക്കിയിരുന്നതായി അവർ പറഞ്ഞു. പക്ഷേ അവന്റെ പേര് ചോദിക്കാൻ അവർ അവളെ പ്രേരിപ്പിച്ചു. പ്രണയത്തിന്റെ രാജാവാണ് താനെന്ന് പറഞ്ഞ് അവൻ അപ്രത്യക്ഷനായി.
അവൾ അവനെ തേടി അലഞ്ഞു, അവനെ വിളിക്കുന്നു, റോസല്ല തന്റെ അനന്തരവനെ വിളിച്ചത് എന്തുകൊണ്ടാണെന്ന് അറിയാൻ ആവശ്യപ്പെട്ട് ഒരു രാക്ഷസി പ്രത്യക്ഷപ്പെട്ടു. രാക്ഷസി അവളോട് സഹതാപം തോന്നി, അവളെ രാത്രി താമസിക്കാൻ അനുവദിച്ചു, അവൾ ഏഴ് സഹോദരിമാരിൽ ഒരാളാണെന്നും ഏറ്റവും മോശം അവളുടെ അമ്മായിയമ്മയാണെന്നും പറഞ്ഞു. ഓരോ ദിവസവും റോസല്ല മറ്റൊരാളെ കണ്ടുമുട്ടി; ഏഴാം ദിവസം, പ്രണയരാജാവിന്റെ ഒരു സഹോദരി റോസെല്ലയോട് അവരുടെ അമ്മ പുറത്തുപോയപ്പോൾ അവളുടെ മുടിയിലൂടെ വീട്ടിലേക്ക് കയറാൻ പറഞ്ഞു. എന്നിട്ട് അവളുടെ മകന്റെ പേരിൽ ഒറ്റയ്ക്ക് വിടൂ എന്ന് ആക്രോശിക്കുന്നത് വരെ അവളും സഹോദരിമാരും റോസല്ലയോട് അവരുടെ അമ്മയെ പിടിച്ച് നുള്ളിക്കളയാൻ പറഞ്ഞു,
അവലംബം
വർഗ്ഗം:ഇറ്റാലിയൻ ഫോക്ലോർ
ഏപ്രിൽ 2010
ഏപ്രിൽ 2010 ആ വർഷത്തിലെ നാലാം മാസമായിരുന്നു. ഒരു വ്യാഴാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു വെള്ളിയാഴ്ച അവസാനിച്ചു.
2010 ഏപ്രിൽ മാസം നടന്ന പ്രധാന സംഭവങ്ങൾ:
മിസ്റ്റർ ലോക്കൽ
എം.രാജേഷ് സംവിധാനം ചെയ്ത് 2019 മെയ് 17 നു പ്രദർശനത്തിന് എത്തിയ ഒരു തമിഴ് ഭാഷ ചലച്ചിത്രം ആണ് മിസ്റ്റർ ലോക്കൽ.ഹാസ്യത്തിന് ഏറെ പ്രാധാന്യം നൽകിയിട്ടുള്ള ഈ ചിത്രം നിർമിച്ചിരിക്കുന്നത് കെ.ഇ ജ്ജാനവേലും ഉദയനിധി സ്റ്റാലിനും ചേർന്നാണ്. വേലൈക്കാരൻ എന്ന ചിത്രത്തിന് ശേഷം ശിവ കാർത്തികേയനും,നയൻതാരയും ഒന്നിയ്ക്കുന്ന രണ്ടാമത്തെ ചിത്രവും കൂടിയാണിത്. യോഗി ബാബു,രാധിക ശരത്കുമാർ,നാരായൺ ലക്കി തുടങ്ങിയവർ പ്രധാന വേഷങ്ങളിൽ എത്തിയ ഈ ചിത്രത്തിൻറ്റെ സംഗീത സംവിധാനം നിർവഹിച്ചത് ഹിപ്പ് ഹോപ്പ് തമിഴയാണ്.ഈ ചിത്രത്തിൻറ്റെ ട്രെയിലറിന് അനുകൂല അഭിപ്രായമാണ് സാമൂഹ്യ മാധ്യമങ്ങളിൽ നിന്നും ലഭിച്ചത്.
രജനീകാന്തിൻറ്റെ മന്നൻ എന്ന സിനിമയോട് ഈ ചിത്രത്തിന് സാമ്യമുണ്ട്.
കൽക്കരി കുംഭകോണക്കേസ്
കൽക്കരിപ്പാടങ്ങൾ ലേലംചെയ്യാതെ ചെറിയ തുക പ്രതിഫലം നിശ്ചയിച്ച് ടാറ്റ, ബിർള, റിലയൻസ് പവർ ലിമിറ്റഡ്, നവീൻ ജിൻഡാലിന്റെ ജിൻഡാൽ സ്റ്റീൽ തുടങ്ങി നൂറോളം സ്വകാര്യ കമ്പനികൾക്ക് നൽകിയതുവഴി 1.86 ലക്ഷം കോടി രൂപ നഷ്ടമുണ്ടാക്കിയതാണ് കൽക്കരി കുംഭകോണക്കേസ്. പൊതുമേഖലാ സ്ഥാപനമായ കോൾ ഇന്ത്യ ലിമിറ്റഡ് വിൽക്കുന്ന വിലയേക്കാൾ വളരെ താഴ്ന്ന വില കണക്കാക്കിയാണ് ഇവ കൈമാറിയത്. 2004 മുതൽ 2009 വരെയുള്ള കാലത്താണ് കൽക്കരി അഴിമതി ഇടപാട് നടന്നതായി കാണുന്നത്. 142 കൽക്കരി പാടങ്ങളാണ് നിയമവിരുദ്ധമായി കൈമാറിയത്.
സി.എ.ജി റിപ്പോർട്ട്
2012 മാർച്ച് 22ന് തയ്യാറാക്കിയ സിഎജിയുടെ കരട് റിപ്പോർട്ടിൽ 1.06 ലക്ഷം കോടി രൂപയുടെ നഷ്ടമുണ്ടായെന്നാണ് പറഞ്ഞിരുന്നത്. 2012 ആഗസ്ത് 17ന് പ്രസിദ്ധീകരിച്ച അന്തിമ റിപ്പോർട്ടിൽ ഇത് 1.86 ലക്ഷം കോടിയായി.
പ്രധാനമന്ത്രിയുടെ പങ്ക്
2004 മുതൽ 2009 വരെയുള്ള കാലത്താണ് കൽക്കരി അഴിമതി ഇടപാട് നടന്നത്. ഇതിൽ 2006 മുതൽ 2009 വരെ പ്രധാനമന്ത്രി മൻമോഹൻസിങ് തന്നെയാണ് കൽക്കരിവകുപ്പ് കൈകാര്യംചെയ്തത്. 142 കൽക്കരി പാടങ്ങളാണ് നിയമവിരുദ്ധമായി കൈമാറിയത്. <ref name= ബി.ജെ.പി ഈ വിഷയത്തിൽ പ്രധാനമന്ത്രിയുടെ രാജി പാർലമെന്റിൽ ആവശ്യപ്പെട്ടിരുന്നു.
സിബിഐയുടെ റിപ്പോർട്ടും തിരുത്തും
കൽക്കരിപ്പാടം അനുവദിച്ചതിലെ അഴിമതി അന്വേഷിച്ച സിബിഐയുടെ റിപ്പോർട്ടിൽ നിയമമന്ത്രി അശ്വിനി കുമാറും മന്ത്രാലയത്തിലെ ഉദ്യോഗസ്ഥരും പ്രധാനമന്ത്രിയുടെ ഓഫീസും ഇടപെട്ട് തിരുത്തിയിരുന്നു. സുപ്രീം കോടതിയുടെ രൂക്ഷ വിമർശനത്തെത്തുടർന്ന് ശരിയായ വിവരങ്ങളടങ്ങിയ സത്യസന്ധമായ സത്യവാങ്മൂലം സി.ബി.ഐ സമർപ്പിക്കാൻ കോടതി ആവശ്യപ്പെടുകയും തിരുത്തിയതിന്റെ വിശദാംശങ്ങൾ സുപ്രീംകോടതിയിൽ സിബിഐ സമർപ്പിക്കുകയും ചെയ്തു.
അഡീഷണൽ സോളിസിറ്റർ ജനറലിന്റെ രാജി
സി.ബി.ഐ അന്വേഷണ റിപ്പോർട്ട് മറ്റാരെയും കാണിച്ചിട്ടില്ലെന്ന് സുപ്രീംകോടതിയെ തെറ്റിദ്ധരിപ്പിച്ച അഡീഷനൽ സോളിസിറ്റർ ജനറൽ ഹരേൻ പി. റാവൽ രാജിവെച്ചു.
നിയമ മന്ത്രിയുടെ രാജി
കൽക്കരിപ്പാടം ഇടപാടിൽ സി.ബി.ഐ. റിപ്പോർട്ട് തിരുത്തിയതുമായി ബന്ധപ്പെട്ട് സുപ്രീംകോടതി രൂക്ഷമായി വിമർശിച്ചതിനെത്തുടർന്ന് നിയമ മന്ത്രി അശ്വിനി കുമാർ 2013 മേയ് 10 ന് രാജി വെച്ചു.
സി.ബി.ഐ മുൻ ഡയറക്ടർ ജനറൽ രഞ്ജിത് സിൻഹക്കെതിരെ അന്വേഷണം നടത്താൻ 2017 ജനുവരി 23ന് സുപ്രീംകോടതി ഉത്തരവിട്ടു. കേസ് അന്വേഷണത്തെ സ്വാധീനിക്കാൻ സിൻഹ ശ്രമിച്ചെന്ന് മുൻ സി.ബി.ഐ പ്രത്യേക ഡയറക്ടർ എം.എൽ. ശർമയുടെ നേതൃത്വത്തിലുള്ള അന്വേഷണ സമിതി 2016 ജൂലൈയിൽ സുപ്രീം കോടതിയെ അറിയിച്ചിരുന്നു.
പുറം കണ്ണികൾ
വർഗ്ഗം:ഭാരതവുമായി ബന്ധപ്പെട്ട അഴിമതി വിവാദങ്ങൾ വർഗ്ഗം:അഴിമതികൾ
പാറക്കത്രികക്കിളി
പാറക്കത്രികക്കിളിയുടെ   ഇംഗ്ലീഷിലെ പേര് ‘’’ Eurasian crag martin ‘’’ അല്ലെങ്കിൽ ‘’’ crag martin’’ എന്നാണ്. ശാസ്ത്രീയ നാമം Ptyonoprogne rupestris എന്നതാണ്.
രൂപ വിവരണം
ഇവയ്ക്ക് is 13–15 സെ.മീ നീളം,  (32–34.5 സെ.മീ ചിറകു വിരിപ്പ്., 23ഗ്രാം തൂക്കവും  മുകൾവശം ചാര-തവിട്ടു നിറവും അടിവശം മങ്ങിയതുമാണ്. തൂവലിൽ തിരിച്ചറിയാവുന്ന വിധത്തിൽ വെള്ള അടയാളങ്ങളുണ്ട്. ചിറകിന്റെ അടിവശവും അടിചിറകു മൂടിയും കറുപ്പു നിറം.  കണ്ണുകൾക്ക് തവിട്ടു നിറം.കറുത്ത ചെറിയ കൊക്കുണ്ട്. കാലുകൾക്ക് തവിട്ടു പിങ്കു നിറമുണ്ട്. പൂവനും പിടയും കാഴ്ചയ്ക്ക് ഒരു പോലെയ്യാണ്.
വിതരണം
ഇവ തെക്കൻ യൂറോപ്പിലും വടക്കുപടിഞ്ഞാറൻ ആഫ്രിക്ക തെക്കൻ ഏഷ്യ എന്നിവിടങ്ങളിൽ പ്രജ്നനം നടത്തുന്നു. തണുപ്പു കാലത്ത് വടക്കെ ആഫ്രിക്ക, മിഡിൽ ഈസ്റ്റ്,ഇന്ത്യ എന്നിവിടങ്ങളിലേക്ക് ദേശാടനം നടത്തുന്നു
പ്രജനനം
ഇവ കൂടുകൾ ഒറ്റ്യ്ക്കൊ പത്തിൽ താഴെയുള്ള കൂട്ടങ്ങളായൊ ഉണ്ടാക്കുന്നു.കൂടുകൾ തമ്മിൽ 30 മീ. അകലം ഉണ്ടാവും.പ്രജനന കാലത്ത് മ്റ്റു പ്ക്ഷികളെ അധികാര പരിധിയിൽ കടത്തുകയില്ല. കൂട് മെയ് മുതൽ ആഗ്ഗസ്റ്റ് വരെഉണ്ടാക്കുന്നു.കൂട് ഇണകൾ ചേഋന്നാണ് ഉണ്ടാക്കുന്നത്. ചെളി ഉപയോഗിച്ച് കോപ്പയുടെ ആകൃതിയിൽ ഉള്ളിൽ തൂവലൊ പുല്ലുകളൊ കൊണ്ട് മുദുവാക്കി ഉണ്ടാക്കുന്നു.മൂ ന്നാഴ്ച കൊണ്ടാണ് ഒരു കൂട് ഉണ്ടാക്കുന്നത്. ഇതേ കൂട് പിന്നീടും ഉപ്യോഗിക്കും. 2-5 മുട്ടകളിടും. 20.2 x 14.മി.മീ. വലിപ്പമുള്ള 2.08 ഗ്രാം തൂക്കമുള്ള വെള്ളയിൽ തവിട്ട് അടയാളമുള്ള മുട്ടകളാണ് ഇടുന്നത്. മിക്കവാരും പിടകളാണ് അടയിരിക്കുന്നത്.
13-17 ദിവസിത്തിനകം പുറത്തുവരുന്ന കുഞ്ഞുങ്ങൾ 24-27 ദിവസം കൊണ്ട് പറക്കാറാകും. പറന്നു തുടങ്ങി 14-21 ദിവസം വരെ തീറ്റ കൊടുക്കും.2-5 മി നിട്ടിനുള്ളിൽ ഒരു പ്രാവശ്യം തീറ്റ കൊടുക്കും.കൂടിന്റെ പരിസരങ്ങളിൽ നിന്നു തന്നെ കുഞ്ഞുങ്ങൾക്കൂള്ള തീറ്റ പൂവനും പിടയും തേടുന്നു. 3.1.[27]
ഭക്ഷണം
പ്രാണികളാണ് പ്രധാന ഭക്ഷണം. കൊക്കുകൊണ്ട് പറന്നു പിടിക്കുകയാണ് ചെയ്യുന്നത്. അധികാര അതൃത്തിയിലും പുറത്തും ഇരതേടും.
അവലംബം
{reflist}
താങ്ങ്
ഉത്തരങ്ങൾ താങ്ങി നിർത്തുന്നതിനായി വിവിധതരം താങ്ങുകൾ ഉപയോഗിയ്ക്കാറുണ്ട്.സ്വഭാവം അനുസരിച്ച് അവയെ പലതായി തരം തിരിയ്ക്കുകയുമാവാം.താങ്ങുകളിൽ കേന്ദ്രീകരിയ്ക്കപ്പെടുന്ന ബലത്തിന്റെയും മോമന്റിന്റെയും അടിസ്ഥാനത്തിലാണ് താങ്ങുക്അളെ പ്രധാനമായും വർഗ്ഗീകരിച്ചിരിയ്ക്കുന്നത്.
വിജാഗിരി താങ്ങുകൾ(Hinged Supports)
ഇവിടെ താങ്ങുകൾക്ക് തിരശ്ചീനവും ലംബവുമായ ബലങ്ങളെ എതിർക്കുന്നതിനുള്ള ശേഷിയുണ്ട്.അതിനാൽ തന്നെ ഈ രണ്ട് ദിശകളിലും പ്രതിബലം രൂപപ്പെടുന്നു.ഇത്തരം താങ്ങുകളിൽ അനുഭവവേദ്യമാകുന്ന മോമെന്റ് പൂജ്യം ആയിരിയ്ക്കും.സ്വതന്ത്രമായ രണ്ട് പ്രതിബലങ്ങളാണിവിടെ രൂപപ്പെടുക.
ഉറച്ച താങ്ങുകൾ(Fixed Supports)
താരതമ്യേന നിർമ്മിയ്ക്കാൻ ബുദ്ധിമുട്ടുള്ള ഒരു തരം താങ്ങാണിത്.കാരണം നൂറു ശതമാനം ഉറപ്പ് ലഭിയ്ക്കുക എന്നത് പ്രായോഗികമല്ലാത്ത ഒന്നാണ്.ഇവിടെ ലംബവും തിരശ്ചീനവുമായ ബലങ്ങളെയും മോമെന്റിനെയും എതിർക്കുന്നതിനുൾള ശേഷി താങ്ങുകൾക്കുണ്ടാകും.അതിനാൽ തന്നെ പ്രതിബലങ്ങളോടൊപ്പം ഒരു പ്രതി-മോമെന്റും അവിടെ രൂപപ്പെടുന്നു.മൂന്നു സ്വതന്ത്ര പ്രതിബലങ്ങൾ ഇവിടെ രൂപപ്പെടുന്നു എന്ന് സാരം.
വർഗ്ഗം:സിവിൽ എഞ്ചിനീയറിങ്ങ് വർഗ്ഗം:ഘടനാ വ്യവസ്ഥ
ഹാംബർഗ്
വടക്കൻ ജർമനിയിലെ ഒരു പ്രധാന നഗരമാണ് ഹാംബർഗ് (ജർമ്മൻ ഉച്ചാരണം: ഹാംബുർഗ്). ഒരു നഗരസംസ്ഥാനമായ ഹാംബർഗ് ജർമ്മനിയിലെ പതിനാറ് സംസ്ഥാനങ്ങളിൽ പതിമൂന്നാമത് വലിയ സംസ്ഥാനമാണ്. ജർമ്മനിയിലെ രണ്ടാമത്തെയും യൂറോപ്യൻ യൂണിയനിലെ എട്ടാമത്തെയും വലിയ നഗരമാണിത്. എൽബ് നദിയുടെ തീരത്തായാണ് ഹാംബർഗ് നഗരം സ്ഥിതി ചെയ്യുന്നത്. യൂറോപ്പിലെതന്നെ പ്രധാനപ്പെട്ട ടൂറിസ്റ്റ് കേന്ദ്രങ്ങളിലൊന്നാണ് ഹാംബർഗ്. ഏകദേശം പതിനേഴ് ലക്ഷം ആളുകൾ ഹാംബർഗ് നഗരത്തിൽ താമസിക്കുന്നു. ജർമ്മൻ തന്നെയാണ് പ്രധാന സംസാരഭാഷ. തദ്ദേശീയരെക്കൂടാതെ തുർക്കി, പോളണ്ട്, അഫ്ഗാനിസ്ഥാൻ, പോർച്ചുഗൽ എന്നിവിടങ്ങളിൽനിന്നുള്ളവരും ഹാംബർഗിൽ താമസിക്കുന്നു. 2015 ജൂലൈയിൽ ഹാംബർഗിലെ സ്പെയ്സർഷാറ്റ് പ്രദേശത്തെ ലോകപൈതൃകസ്ഥാനം ആയി യുനെസ്കോ പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:ജർമ്മനിയിലെ നഗരങ്ങൾ വർഗ്ഗം:യൂറോപ്പിലെ ലോകപൈതൃകകേന്ദ്രങ്ങൾ വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ വർഗ്ഗം:ജർമ്മനിയിലെ സംസ്ഥാനങ്ങൾ
ബോർഡർ ഗവാസ്കർ ട്രോഫി
ഇന്ത്യയും ഓസ്ട്രേലിയയും തമ്മിലുള്ള ക്രിക്കറ്റ് ടെസ്റ്റ് പരമ്പരകളുടെ പൊതുവായ പേരാണ് ബോർഡർ ഗവാസ്കർ ട്രോഫി. അന്താരാഷ്ട്ര ക്രിക്കറ്റ് സമിതിയുടെ ഭാവി പര്യടന പട്ടികകളിൽ ഉൾപ്പെടുത്തിയാണ് ഈ ടെസ്റ്റ് പരമ്പര സംഘടിപ്പിക്കാറുള്ളത്. ഈ പരമ്പരയിലെ മത്സരങ്ങളുടെ എണ്ണത്തിന് എല്ലായ്പ്പോഴും നിശ്ചിതമായ എണ്ണം കാണാറില്ല. പരമ്പരയിൽ വിജയിക്കുന്ന ടീമിനാണ് ബോർഡർ ഗവാസ്കർ ട്രോഫി ലഭിക്കുന്നത്, പരമ്പര സമനിലയിലാവുകയാണങ്കിൽ കഴിഞ്ഞ തവണത്തെ വിജയികൾക്ക് ട്രോഫി കൈവശം വയ്ക്കാനുള്ള അനുവാദമുണ്ട്.
പുറത്തേക്കുള്ള കണ്ണികൾ
വർഗ്ഗം:ക്രിക്കറ്റ് മത്സരങ്ങൾ
ഊഞ്ഞാൽ (നോവൽ)
ഉള്ളടക്കം
വിജയൻ എന്ന പ്രധാന കഥാപാത്രത്തിലൂടെയാണ് ഈ നോവലിൽ കഥ പറയുന്നത്.സിംഗപ്പൂരിൽ നിന്നും നാട്ടിലേക്കു വരുന്ന വിജയൻ, പത്തുവർഷം മുൻപ് സിംഗപ്പൂരിലേക്ക് നാട് വിട്ടതാണ്.ആയാൽ സ്നേഹിച്ചിരുന്ന വിനോദിനിയെ വിവാഹം കഴിക്കണം എന്ന ഉദേശത്തോടു കൂടി വരുന്ന വിജയൻ അവളുടെ വിവാഹം കഴിഞ്ഞു എന്ന വിവരമാണു അറിയുന്നത്. എന്നാൽ പിന്നീടു വിധവയായ വിനോദിനിയെ വിവാഹം കഴിക്കാൻ ,വിജയൻ തീരുമാനിക്കുന്നു.എന്നാൽ സിംഗപ്പൂരിൽ വിജയന് റീത എന്ന സ്ത്രീയുമായുള്ള ബന്ധം വിനോദിനി അറിയുമ്പോൾ, വിവാഹം നടക്കുന്നില്ല
ഈ നോവലിൽ വിജയൻ എന്ന കഥാപാത്രത്തിനു ഒരു പരാജിതന്റെ മുഖം ആണ്, കഥാകൃത്ത്‌ നൽകിയിരിക്കുന്നത്.
അവലംബം
വർഗ്ഗം:മലയാളം നോവലുകൾ
മേയ് 2010
2010 മേയ് മാസം നടന്ന പ്രധാന സംഭവങ്ങൾ:
അവലംബം
2010 *2010-05
സ്രാവുകൾക്കൊപ്പം നീന്തുമ്പോൾ
കേരളത്തിലെ മുൻ വിജിലൻസ് ഡയറക്ടർ ജേക്കബ് തോമസിന്റെ ആത്മകഥയാണ് സ്രാവുകൾക്കൊപ്പം നീന്തുമ്പോൾ.
ഉള്ളടക്കം
ഔദ്യോഗിക ജീവിതത്തിൽ തന്നെ വിഴുങ്ങാൻ കെൽപ്പുള്ള വമ്പൻസ്രാവുകളെ എങ്ങനെ പ്രതിരോധിച്ചുവെന്നാണ് പുസ്‌തകത്തിൽ ജേക്കബ് തോമസ് വിവരിക്കുന്നത്.
വിവാദം
സർവീസിലിരിക്കെ സർക്കാരിന്റെ അനുമതി വാങ്ങാതെയാണ് ജേക്കബ് തോമസ് പുസ്തകം എഴുതിയത്. ഔദ്യോഗിക രഹസ്യ നിയമം ജേക്കബ് തോമസ് ലംഘിച്ചെന്ന് ആരോപിച്ച് മുഖ്യമന്ത്രിക്ക് കെ.സി.ജോസഫ് കത്തയച്ചിരുന്നു. ഇതിനെത്തുടർന്ന് മുഖ്യമന്ത്രി പിണറായി വിജയൻ പ്രകാശന ചടങ്ങിൽ നിന്ന് പിന്മാറി. പോലീസിലെ പ്രധാന ചുമതലകളിൽനിന്ന് സർക്കാർ തന്നെ ഒഴിവാക്കിയതും അതിന്റെ കാരണങ്ങളും പുസ്തകത്തിൽ വിശദീകരിക്കുന്നുണ്ട്.
ബാർ കോഴ ഉൾപ്പെടെ കോളിളക്കം സൃഷ്ടിച്ച പല കേസുകളിലും മുൻ യു.ഡി.എഫ് സർക്കാരിനെയും മുൻ മുഖ്യമന്ത്രി ഉമ്മൻ ചാണ്ടിയേയും കുറിച്ചുള്ള വിവാദ പരാമർശങ്ങളും ഉന്നതർക്കെതിരെ കടുത്ത വിമർശനങ്ങളും ജേക്കബ്‌ തോമസ്‌ ഉന്നയിച്ചിരുന്നു. മുൻമുഖ്യമന്ത്രി ഉമ്മൻ ചാണ്ടി, ആർ. ബാലകൃഷ്ണപിള്ള, മുൻ ഭക്ഷ്യമന്ത്രി സി. ദിവാകരൻ തുടങ്ങിയവരെ ആത്മകഥയിൽ ജേക്കബ്‌ തോമസ്‌ പേരെടുത്തു വിമർശിക്കുന്നതായി പത്രങ്ങൾ റിപ്പോർട്ട് ചെയ്തിരുന്നു.
അവലംബം
വർഗ്ഗം:ആത്മകഥകൾ വർഗ്ഗം:വിവാദ പുസ്തകങ്ങൾ
ഇടതുപക്ഷ ഭീകരത
മുതലാളിത്ത വ്യവസ്ഥകളെ അട്ടിമറിക്കാനും പകരം മാർക്‌സിസ്റ്റ്-ലെനിനിസം അല്ലെങ്കിൽ സോഷ്യലിസ്റ്റ് സമൂഹസ്ഥിതി സ്ഥാപിക്കാനും ഉദ്ദേശിച്ചുള്ള തീവ്രവാദമാണ് ഇടതുപക്ഷ ഭീകരത. തീവ്ര ഇടതുപക്ഷ ഭീകരത, മാർക്സിസ്റ്റ്-ലെനിനിസ്റ്റ് ഭീകരത, വിപ്ലവ / ഇടതുപക്ഷ ഭീകരത എന്നൊക്കെയും ഇത് വിളിക്കപ്പെടുന്നു. നിലവിലെ ഭരണകക്ഷിക്കെതിരായ പ്രധാന നയമായി ഇതിനകം തന്നെ സോഷ്യലിസ്റ്റ് രാജ്യങ്ങളിൽ ഇടതുപക്ഷ തീവ്രവാദം നിലവിലുണ്ട്.
1970, 1980-കളിൽ പ്രവർത്തിച്ചിരുന്ന മിക്ക ഇടതുപക്ഷ തീവ്രവാദ ഗ്രൂപ്പുകളും 1990-കളുടെ മധ്യത്തോടെ അപ്രത്യക്ഷമായി. 2002 വരെ നീണ്ടുനിന്ന റവലൂഷനറി ഓർഗനൈസേഷൻ 17 നവംബർ (17 എൻ) ആയിരുന്നു ഇതിനൊരു അപവാദം. അതിനുശേഷം ഇടതുപക്ഷ ഭീകരത മറ്റുള്ളവയുമായി താരതമ്യം ചെയ്യുമ്പോൾ വളരെ ചെറുതാണ്. വികസ്വര രാജ്യങ്ങളിലെ കലാപകാരികളാണ് ഇതിന്റെ പിന്നിൽ പ്രവർത്തിക്കുന്നത്.
പ്രത്യയശാസ്ത്രം
ഇടതുപക്ഷ തീവ്രവാദികളെ മാർക്സിസം ഉൾപ്പെടെയുള്ള വിവിധ കമ്മ്യൂണിസ്റ്റ്, സോഷ്യലിസ്റ്റ് സംഭവങ്ങൾ സ്വാധീനിച്ചിട്ടുണ്ട്. പത്തൊൻപതാം നൂറ്റാണ്ടിൽ റഷ്യൻ സാമ്രാജ്യത്തിലെ ഒരു വിപ്ലവ രാഷ്ട്രീയ സംഘടനയായിരുന്ന നരോദ്‌നയ വോള്യ 1881-ൽ സാർ അലക്സാണ്ടർ രണ്ടാമനെ കൊലപ്പെടുത്തിയത് ഒരു പ്രധാന സ്വാധീനമായിത്തീർന്നു.
അവലംബം
വർഗ്ഗം:ഇടതുപക്ഷ ഭീകരത വർഗ്ഗം:കമ്മ്യൂണിസ്റ്റ് തീവ്രവാദം
ഇഷ്‌ക്
അനുരാജ് മനോഹർ സംവിധാനം ചെയ്ത് 2019 മെയ് 17 ന് റിലീസ് ചെയ്ത ഒരു പ്രണയ പ്രതികാര ചലച്ചിത്രം ആണ് '''ഇഷ്ക്. ഷെയിൻ നിഗം,ആൻ ശീതൾ,ഷൈൻ ടോം ചാക്കോ എന്നിവർ പ്രധാന വേഷങ്ങളിലെത്തിയ ഈ ചിത്രം ഏ.വി.എ പ്രൊഡക്ഷൻസിന് വേണ്ടി മുകേഷ് ആൻ.മേത്ത,ഏ.വി അനൂപ്,ഇ.വി സാരഥി എന്നിവരാണ് നിർമ്മിച്ചത്.സദാചാരവാദികളുടെ ഹീനമായ പ്രവർത്തികൾ ഈ ചിത്രത്തിലൂടെ വരച്ചിടുന്നു.റിലീസ് ചെയ്ത തീയേറ്ററുകളിൽ നിന്ന് മികച്ച പ്രതികരണം ലഭിച്ച ഈ ചിത്രം വാണിജ്യപരമായി വിജയിച്ചു.
കഥാസാരം
സച്ചിദാനന്തൻ എന്ന സച്ചി (ഷെയിൻ നിഗം) ഐടി ജീവനക്കാരനാണ്. കൊച്ചിയിലാണു താമസിക്കുന്നത്. സച്ചിക്കു വസുധയോട് (ആൻ ശീതൾ) ഭ്രാന്തമായ പ്രണയമാണ്. പോസ്റ്റ് ഗ്രാജ്വേറ്റ് വിദ്യാർഥിനിയായ വസുധ കോട്ടയം സ്വദേശിയാണ്. ഒരു ദിവസം കോട്ടയത്ത് പഠിക്കുന്ന കോളേജിൽനിന്നും വസുധയെ സച്ചി കൊച്ചിയിലേക്കു കൂട്ടിക്കൊണ്ടു വരികയാണ്. പിറ്റേ ദിവസം രാവിലെ കോട്ടയത്ത് തിരികെയെത്തിക്കാമെന്ന വാഗ്ദാനം നൽകിയാണ് അവളെ സച്ചി കൊച്ചിയിലേക്കു കൊണ്ടു വരുന്നത്. എന്നാൽ കൊച്ചിയിലേക്കുള്ള യാത്രയിൽ ചില കാര്യങ്ങൾ നാടകീയമായി സംഭവിക്കുന്നത് അവരുടെ ജീവിതത്തെ മാറ്റിമറിക്കുകയാണ്.
ജൂൺ 2010
ജൂൺ 2010 ആ വർഷത്തിലെ ആറാം മാസമായിരുന്നു. ഒരു ചൊവ്വാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ബുധനാഴ്ച അവസാനിച്ചു.
2010 ജൂൺ മാസം നടന്ന പ്രധാന സംഭവങ്ങൾ:
അവലംബം
2010 *2010-06
രമേശ്‌ചന്ദ്ര ഷാ
ഹിന്ദി സാഹിത്യകാരനും അദ്ധ്യാപകനുമാണ് രമേശ്‌ചന്ദ്ര ഷാ. 'വിനായക് ' എന്ന നോവലിന്റെ രചനയ്ക്ക് 2014 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു. എട്ട് നോവലുകളും നിരവധി ചെറുകഥാ സമാഹാരങ്ങളും കവിതകളും നാടകങ്ങളും രചിച്ചു. 2004 ൽ പത്മശ്രീ പുരസ്കാരം ലഭിച്ചു.
ജീവിതരേഖ
ഉത്തർഖണ്ഡിലെ അൽമോറയിൽ ജനിച്ചു. ഭോപ്പാലിലെ ഹമീദിയ സർവകലാശാലയിലെ ഇംഗ്ലീഷ് വകുപ്പ് മേധാവിയായി 2000 ൽ വിരമിച്ചു. ഭാര്യ ജ്യോത്സ്ന മിലനും വിവർത്തകയും എഴുത്തുകാരിയുമാണ്.
അവലംബം
വർഗ്ഗം:ഹിന്ദി സാഹിത്യകാരന്മാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
വാസ്തുവിദ്യയുടെ ചരിത്രം
ദേശം, സമയം, സംസ്കാരം എന്നിവയ്ക്കനുസൃതമായ് വാസ്തുവിദ്യയുടെ വികാസ ചരിത്രം വ്യത്യാസ്തപ്പെട്ടിരിക്കുന്നു.
നവീനശിലായുഗ വാസ്തുവിദ്യ
പേര് സൂചിപ്പിക്കുന്നതുപോലെതന്നെ നവീനശിലായുഗത്തിൽ നിലനിന്നിരുന്ന വാസ്തുവിദ്യയാണിത്. ക്രിസ്തുവിനും 10000 വർഷങ്ങൾ മുൻപ് തെക്കുപടിഞ്ഞാറൻ ഏഷ്യയിൽ നവീനശിലായുഗം ആരംഭിച്ചിരുന്നു. ഇവിടെനിന്ന് പിന്നീട് മറ്റുദേശങ്ങളിലേക്കും ഇത് വ്യാപിച്ചു.
പുരാതന ഈജിപ്ഷ്യൻ വാസ്തുവിദ്യ
പ്രാചീന ഈജിപ്റ്റുകാരുടെ വാസ്തുവിദ്യയാണ് പുരാതന ഈജിപ്ഷ്യൻ വാസ്തുവിദ്യ (Ancient Egyptian architecture). ചരിത്രത്തിലെ തന്നെ ഏറ്റവും സ്വാധീനിച്ച സംസ്കാരമാണ് പ്രാചീന ഈജിപ്ഷ്യൻ സംസ്കാരം. നൈൽ നദിയുടെ ഇരുകരകളിലുമായ് നിരവധി നിർമ്മിതികൾ പ്രാചീന ഈജിറ്റുകാർ പണിതുയർത്തി. ഇവയിൽ ഏറ്റവും വലുതും ഏറ്റവും സുപ്രസിദ്ധവുമായ നിർമിതികളാണ് ഗിസയിലെ പിരമിഡും സ്ഫിങ്ക്സും.
ഗ്രീക് വാസ്തുവിദ്യ
ഗ്രീസിലെ വാസ്തുവിദ്യയും നാഗരികതയും ഈജിപ്ത്, മെസൊപ്പൊട്ടേമിയ എന്നിവിടങ്ങളിൽനിന്നും തീർത്തും വ്യത്യസ്തമായിരുന്നു.
വർഗ്ഗം:വാസ്തുകല
கட்டிடக்கலை வரலாறு
കനയാമ കാസിൽ
പശ്ചാത്തലം
കനയാമ കാസ്റ്റിൽ സ്ഥിതി ചെയ്യുന്നത് 200 മീറ്റർ ഉയരമുള്ള കന്നയാമ പർവതത്തിലാണ്. രണ്ട് വലിയ നദികൾ, ടോൺ നദി, വതരാസെ നദി എന്നിവയുടെ ഇരുവശത്തും കാന്റോ സമതലത്തിന്റെ വടക്കേ അറ്റത്ത് സെൻട്രൽ Ōta യുടെ വടക്ക് ഭാഗത്തായി സ്ഥിതിചെയ്യുന്നു. കിഴക്കൻ പ്രവിശ്യകളിൽ നിന്ന് വടക്കുപടിഞ്ഞാറൻ കാന്റോ മേഖലയിലേക്കുള്ള ഇടനാഴിയെ നയിക്കുന്ന തന്ത്രപ്രധാനമായ സ്ഥലമാണ് ഈ സ്ഥലം.
ചരിത്രം
പ്രദേശത്തെ പ്രാദേശിക യുദ്ധപ്രഭുക്കൻമാരായ ഇവാമത്സു വംശജരാണ് 1469-ൽ കനയാമ കാസ്റ്റിൽ പണിതത്. 1528-ൽ, അവരെ നിലനിർത്തിയവരിൽ ഒരാളായ യോക്കോസ് നരിഷിഗെ (അദ്ദേഹത്തിന്റെ കുടുംബം പിന്നീട് അവരുടെ പേര് യുറ എന്ന് മാറ്റി) കോട്ട പിടിച്ചെടുക്കുകയും അദ്ദേഹത്തിന്റെ മേലധികാരിയെ അട്ടിമറിക്കുകയും ചെയ്തു. യുറ വംശജർ Kōzuke പ്രവിശ്യയിൽ അവരുടെ സ്വാധീനം അതിവേഗം വിപുലീകരിച്ചു. കിരിയു കാസ്റ്റിൽ, ആഷികാഗ കാസ്റ്റിൽ, തതേബയാഷി കാസിൽ എന്നിവ പിടിച്ചെടുക്കുകയും കനയാമ കാസ്റ്റിൽ വലിയ തോതിൽ പുനർനിർമ്മിക്കുകയും ചെയ്തു. എന്നിരുന്നാലും, പ്രത്യേകിച്ച് അയൽക്കാരായ വടക്ക് ഉസുഗി വംശവും തെക്ക് ഹേജോ വംശവും യുറ വംശത്തെക്കാൾ കൂടുതൽ ശക്തരായി. തുടക്കത്തിൽ, യുറ ഉസുഗി കെൻഷിന് പ്രതിജ്ഞയെടുത്തെങ്കിലും 1566-ൽ ഹോജോയോടുള്ള കൂറ് മാറ്റി. പ്രകോപിതനായ കെൻഷിൻ 1574-ൽ കനായമയെ ആക്രമിക്കാൻ സതകെ വംശജർക്ക് ഉത്തരവിട്ടു. ഉപരോധത്തിൽ സ്വയം പങ്കെടുത്തു. എന്നാൽ കനയാമ കാസ്റ്റിൽ ആക്രമണത്തെ ചെറുത്തു. 1580-ൽ ടകെഡ കത്സുയോരിയും 1583-ൽ സതകെ യോഷിഷിഗെയും കോട്ട വീണ്ടും ആക്രമിച്ചു.
1584-ൽ, യുറ വംശത്തിന്റെ നേതാക്കളായ യുറ കുനിഷിഗെയും അദ്ദേഹത്തിന്റെ സഹോദരൻ നാഗോ അക്കിനാഗയും ഹോജോ വംശത്തിന് ആദരാഞ്ജലികൾ അർപ്പിക്കാൻ ഒഡവാര കാസിൽ സന്ദർശിച്ചപ്പോൾ, ഹജോ സൈന്യം കനയ്യമയ്‌ക്കെതിരെ അപ്രതീക്ഷിത ആക്രമണം നടത്തിയതിനാൽ വഞ്ചനാപരമായ പ്രവൃത്തിയിൽ അവരെ പിടികൂടി. 71-ആം വയസ്സിൽ കനയാമ കാസിൽ യുദ്ധത്തിൽ പ്രതിരോധം നിയന്ത്രിച്ചിരുന്ന അവരുടെ അമ്മ അക്കായ് ടെറുക്കോയാണ് കോട്ടയെ സംരക്ഷിച്ചത്. അവൾ തന്റെ ശേഷിച്ച 3,000 സൈനികരെ നയിക്കുകയും 15 മാസത്തോളം ചെറുത്തുനിൽക്കുകയും ചെയ്തു. ഒടുവിൽ മടങ്ങിയെത്തിയ ആൺമക്കൾക്ക് ഈ വ്യവസ്ഥയിൽ കീഴടങ്ങി. 1590-ൽ ടൊയോട്ടോമി ഹിഡെയോഷി ഹേജോ വംശത്തെ നശിപ്പിച്ച വലിയ ഒഡവാര യുദ്ധത്തിന്റെ ഭാഗമായി മൈദ തോഷി പിടിച്ചടക്കുന്നതിന് ഏതാനും വർഷങ്ങൾക്ക് മുമ്പ് കനയാമ കാസിൽ ഹോജോയുടെ കൈകളിൽ തുടർന്നു. പിന്നീടൊരിക്കലും അത് ഉപയോഗിക്കാതെ നശിച്ചുപോയി. കോട്ടയുടെ അവശിഷ്ടങ്ങൾ (ഭാഗികമായി പുനഃസ്ഥാപിച്ചിരിക്കുന്നു) നിലവിൽ Ōta നഗരം പരിപാലിക്കുന്നു. കൂടാതെ സ്ഥലത്ത് ഒരു പ്രാദേശിക മ്യൂസിയവുമുണ്ട്.
2006-ൽ ജപ്പാൻ കാസിൽ ഫൗണ്ടേഷൻ ഈ കോട്ടയെ ജപ്പാനിലെ മികച്ച 100 കോട്ടകളിൽ ഒന്നായി പട്ടികപ്പെടുത്തി.
ജോൺ അർനാസൺ
ജോൺ അർനാസൺ (17 ഓഗസ്റ്റ് 1819 - 4 സെപ്റ്റംബർ 1888) ഐസ്‌ലാൻഡിക് നാടോടിക്കഥകളുടെ ആദ്യ ശേഖരം തയ്യാറാക്കിയ ഐസ്‌ലാൻഡിക് രചയിതാവും ലൈബ്രറിയനും മ്യൂസിയം ഡയറക്ടറുമായിരുന്നു.
കരിയർ
ജോൺ അർനാസൺ ഐസ്‌ലാൻഡിലെ ബെസ്സാസ്റ്റെയറിലെ ലാറ്റിൻ സ്കൂളിൽനിന്നാണ് പ്രാഥമിക വിദ്യാഭ്യാസം നേടിയത്. 1848 മുതൽ 1887 വരെ, റെയ്‌ക്ജാവിക്കിലെ പിൽക്കാലത്ത് നാഷണൽ ലൈബ്രറി ഓഫ് ഐസ്‌ലാൻഡ് ആയി മാറിയ സ്ഥാപനത്തിലെ ആദ്യത്തെ ലൈബ്രേറിയനായിരുന്നു അദ്ദേഹം. 1881-ൽ Íslands stiftisbókasafn (ഫൗണ്ടേഷൻ ലൈബ്രറി ഓഫ് ഐസ്‌ലാൻഡ്) എന്ന അതിൻറെ പേര് മാറ്റിയതോടൊപ്പം അദ്ദേഹത്തിന്റെ സ്ഥാനപ്പേര് Landsbókavörður Íslands (നാഷണൽ ലൈബ്രേറിയൻ ഒഫ് ഐസ്ലാൻറ്) എന്നായി മാറുകയും ചെയ്തു. അതേസമയം, ഐസ്‌ലാൻഡിക് ലിറ്റററി സൊസൈറ്റിയുടെ ഐസ്‌ലാൻഡ് ശാഖയുടെ ആദ്യ ലൈബ്രേറിയനായും അദ്ദേഹം സേവനമനുഷ്ഠിച്ചു.
നാടോടി കഥകളും മറ്റ് പ്രസിദ്ധീകരണങ്ങളും
ബ്രദേർസ് ഗ്രിമ്മിന്റെ കിൻഡർ-ഉണ്ട് ഹൗസ്‌മാർചെൻ (ഗ്രിംസ് ഫെയറി ടെയിൽസ്) എന്ന നാടോടിക്കഥാ ശേഖരത്തിൽ നിന്ന് പ്രചോദനം ഉൾക്കൊണ്ട് ജോൺ അർനാസൺ ഒരു സ്കൂൾ അദ്ധ്യാപകനും പിന്നീട് പുരോഹിതനുമായി മാറിയ മാഗ്നസ് ഗ്രിംസണുമായി ചേർന്ന് നാടോടിക്കഥകൾ ശേഖരിക്കാനും അവ രേഖപ്പെടുത്താനും തുടങ്ങി.
സ്വകാര്യ ജീവിതം
ജീവിതത്തിന്റെ അവസാനത്തിൽ വിവാഹം കഴിച്ച അദ്ദേഹത്തിൻറെ മകൻ നേരത്തേ മരണമടഞ്ഞു. ദീർഘനാളത്തെ അസുഖത്തെ തുടർന്ന് അദ്ദേഹവും അന്തരിച്ചു.
ദ് ഷാർഡ്
ലണ്ടൻ നഗരത്തിൽ സ്ഥിതിചെയ്യുന്ന ഒരു അംബരചുംബിയാണ് ദ് ഷാർഡ്(ഇംഗ്ലീഷ്: The Shard). ലണ്ടൻ ബ്രിഡ്ജ് ടവർ എന്ന് മുൻപ് അറിയപ്പെട്ടിരുന്ന ഈ കെട്ടിടം ഷാർഡ് ഓഫ് ഗ്ലാസ്, ഷാർഡ് ലണ്ടൻ എന്നീ പേരുകളിലും അറിയപ്പെടുന്നു. 2009 മാർച്ചിൽ നിർമ്മാണം ആരംഭിച്ച ഈ കെട്ടിടം 2012 ജൂലൈ 5-ന് ഉദ്ഘാടനം ചെയ്തു. 2013 ഫെബ്രുവരി 7നാണ് ഇത് പൊതുജനങ്ങൾക്കായി തുറന്നുകൊടുത്തത്.
72 നിലകളും 3006 മീറ്റർ ഉയരമുള്ള ഇത് യൂറോപ്യൻ യൂണിയനിലെ ഏറ്റവും ഉയരമുള്ള കെട്ടിടമാണ്. ഇറ്റാലിയൻ വാസ്തുശില്പി റെൻസോ പിയാനോയാണ് ഇതിന്റെ രൂപകല്പന നിർവ്വഹിച്ചിരിക്കുന്നത്.
ഊർജ്ജക്ഷമത എന്ന ഒരാശയം മുന്നിൽകണ്ടുകൊണ്ടാണ് ദ് ഷാർഡ് നിർമിച്ചിരിക്കുന്നത്. പ്രകൃതിവാതകം ഉപയോഗിച്ച് പ്രവർത്തിക്കുന്ന ഒരു സംയുക്ത താപ-ഊർജ്ജ പ്ലാന്റും ഈ കെട്ടിടത്തിൽ സജ്ജീകരിച്ചിട്ടുണ്ട്. ഇവിടെ ഇന്ധനത്തിൽനിന്ന് വൈദ്യുതി ഉദ്പാദിപ്പിക്കുന്നു
209മീറ്റർ ഉയരമുള്ള, ഫ്രാങ്ക്ഫർട്ടിലെ കൊമ്മേർസ് ബാങ്ക് ടവറിനെ പിന്തള്ളിയാണ് ദ് ഷാർഡ് 2011 ഡിസംബറിൽ യൂറോപ്പ്യൻ യൂണിയനിലെ ഏറ്റവും ഉയരമുള്ള കെട്ടിടമായി മുന്നിലെത്തിയത്. 2012 മാർച് 30-ഓടെ നിർമ്മാണം പൂർത്തിയായതോടുകൂടി ഏറ്റവും ഉയരമുള്ള യൂറോപ്പിലെ കെട്ടിടമായി ഷാർഡ്. എങ്കിലും 2012 നവംബറിൽ പണിപൂർത്തിയാകിയ മെർക്കുറി സിറ്റി ടവറിന് ഷാർഡിനേക്കാൾ ഉയരമുണ്ടായിരുന്നു. 2017-ഓടെ നിർമ്മാണം പൂർത്തിയാകും എന്ന് പ്രതീക്ഷിക്കുന്ന പാരീസിലെ ഹെർമിറ്റേജ് പ്ലാസ്സാ ബിൾഡിങ്ങ്ന് ഷാർഡിനേക്കാൾ കൂടുതൽ ഉയരം ഉണ്ടാകും
ദി ബ്രൗൺ ബിയർ ഓഫ് നോർവേ
പാട്രിക് കെന്നഡി ശേഖരിച്ച ഐറിഷ് യക്ഷിക്കഥയാണ് ദി ബ്രൗൺ ബിയർ ഓഫ് നോർവേ. അത് അദ്ദേഹത്തിന്റെ ലെജൻഡറി ഫിക്ഷൻസ് ഓഫ് ദി ഐറിഷ് സെൽറ്റ്‌സിൽ (1866) പ്രത്യക്ഷപ്പെട്ടു. ഇത് പിന്നീട് ആൻഡ്രൂ ലാങ് തന്റെ ആന്തോളജിയായ ദി ലിലാക് ഫെയറി ബുക്കിൽ (1910) ഉൾപ്പെടുത്തി. എന്നിരുന്നാലും ലാംഗ് തന്റെ ഉറവിടത്തെ വെസ്റ്റ് ഹൈലാൻഡ് ടെയിൽസ് (cf. ദി ബ്രൗൺ ബിയർ ഓഫ് ദി ഗ്രീൻ ഗ്ലെൻ) എന്ന് തെറ്റായി വിശേഷിപ്പിച്ചു.
സംഗ്രഹം
അയർലണ്ടിലെ ഒരു രാജാവ് തന്റെ പെൺമക്കളോട് ആരെയാണ് വിവാഹം കഴിക്കാൻ ആഗ്രഹിക്കുന്നതെന്ന് ചോദിച്ചു. മൂത്തയാൾക്ക് അൾസ്റ്ററിലെ രാജാവിനെയും രണ്ടാമൻ മൺസ്റ്ററിലെ രാജാവിനെയും ഇളയയാൾ നോർവേയിലെ ബ്രൗൺ ബിയറിനെയും ആഗ്രഹിച്ചു. അന്നു രാത്രി, ഏറ്റവും ഇളയ രാജകുമാരി ഉണർന്നു. ഒരു മഹത്തായ ഹാളിൽ സ്വയം കണ്ടു, സുന്ദരനായ ഒരു രാജകുമാരൻ അവളുടെ മുമ്പിൽ മുട്ടുകുത്തി, തന്നെ വിവാഹം കഴിക്കാൻ അവളോട് ആവശ്യപ്പെട്ടു. അവർ ഉടൻ വിവാഹിതരായി. ഒരു മന്ത്രവാദിനി തന്റെ മകളെ വിവാഹം കഴിക്കാൻ അവനെ കരടിയാക്കി മാറ്റിയതായി രാജകുമാരൻ വിശദീകരിച്ചു. ഇപ്പോൾ അവൾ അവനെ വിവാഹം കഴിച്ചു. അവൾ അഞ്ച് വർഷത്തെ പരീക്ഷണങ്ങൾ സഹിച്ചാൽ അവൻ മോചിതനാകും.
അവർക്ക് തുടർച്ചയായി മൂന്ന് കുട്ടികളുണ്ടായിരുന്നു, പക്ഷേ ഒരു കഴുകൻ, ഒരു ഗ്രേഹൗണ്ട്, ഒരു സ്ത്രീ എന്നിവ ഓരോന്നും എടുത്തു. അവസാന കുട്ടി നഷ്ടപ്പെട്ട ശേഷം രാജകുമാരി തന്റെ കുടുംബത്തെ സന്ദർശിക്കാൻ ആഗ്രഹിക്കുന്നുവെന്ന് ഭർത്താവിനോട് പറഞ്ഞു. തിരിച്ചുവരാൻ, രാത്രി കിടക്കുമ്പോൾ അവൾ ആഗ്രഹിച്ചാൽ മതിയെന്നും പിറ്റേന്ന് രാവിലെ അവൾ പഴയ കിടക്കയിൽ ഉണരുമെന്നും അവൻ അവളോട് പറഞ്ഞു. അവൾ തന്റെ കുടുംബത്തോട് അവളുടെ കഥ പറഞ്ഞു. കൂടുതൽ കുട്ടികളെ നഷ്ടപ്പെടാൻ അവൾ ആഗ്രഹിക്കുന്നില്ലെങ്കിലും, ഇത് തന്റെ ഭർത്താവിന്റെ തെറ്റല്ലെന്ന് അവൾക്ക് ഉറപ്പുണ്ടായിരുന്നു. മാത്രമല്ല അവൾക്ക് അവനെ നഷ്ടമായി. അവന്റെ കരടിയുടെ രോമങ്ങൾ കത്തിക്കാൻ ഒരു സ്ത്രീ അവളോട് പറഞ്ഞു. എന്നിട്ട് അയാൾ രാവും പകലും ഒരു പുരുഷനാകേണ്ടി വരും. ഉറങ്ങാൻ പോകുന്നതിനു മുമ്പ് അവൻ നൽകിയ പാനീയം അവൾ കുടിക്കുന്നത് നിർത്തി. ഉണർന്ന് അവന്റെ രോമങ്ങൾ കത്തിച്ചു. ആ മനുഷ്യൻ ഉണർന്ന് അവളോട് പറഞ്ഞു. ഇപ്പോൾ തനിക്ക് ഒരു മന്ത്രവാദിനിയുടെ മകളെ വിവാഹം കഴിക്കണം; മന്ത്രവാദിനിയായിരുന്നു അവൾക്ക് ആ ഉപദേശം നൽകിയത്.
രാജകുമാരി തന്റെ ഭർത്താവിനെ പിന്തുടർന്നു, രാത്രിയായപ്പോൾ അവർ ഇരുവരും ഒരു ചെറിയ വീട്ടിൽ എത്തി. ഒരു കൊച്ചുകുട്ടി ചൂളയുടെ മുമ്പിൽ കളിച്ചു, അവളുടെ ഭർത്താവ് അവളോട് പറഞ്ഞു, ആൺകുട്ടി അവരുടെ മകനാണെന്നും, ആരുടെ വീടുള്ള സ്ത്രീയാണ് ആൺകുട്ടിയെ കൊണ്ടുപോയ കഴുകൻ. സ്ത്രീ അവരെ സ്വാഗതം ചെയ്തു, അവളുടെ ഭർത്താവ് അവൾക്ക് ഒരു ജോടി കത്രിക നൽകി, അത് അവർ വെട്ടിയതെന്തും പട്ടാക്കി മാറ്റും. പകൽ അവളെ മറക്കുമെന്ന് അവൻ അവളോട് പറഞ്ഞു, പക്ഷേ രാത്രിയിൽ ഓർക്കുക. രണ്ടാം രാത്രിയിൽ, അവർ അവരുടെ മകളോടൊപ്പം ഒരു വീട് കണ്ടെത്തി. അവളുടെ മുടിയിൽ നിന്ന് മുത്തുകളും വജ്രങ്ങളും വീഴുന്ന ഒരു ചീപ്പ് അവൻ അവൾക്ക് കൊടുത്തു.
പുറംകണ്ണികൾ
വർഗ്ഗം:ഐറിഷ് ഫോക്ലോർ
കാട്ടുരുദ്രാക്ഷം
ഉദ്രാക്ഷം എന്നും അറിയപ്പെടുന്ന കാട്ടുരുദ്രാക്ഷം 30 മീറ്ററോളം ഉയരം വയ്ക്കുന്ന ഒരു മരമാണ്. . തെക്കേ അമേരിക്കൻ സ്വദേശിയായ ഈ മരം ഇന്ത്യയിലും ഇൻഡോനേഷ്യയിലും വളർത്തുന്നുണ്ട്. ഒരു നൂറ്റാണ്ടോളമായി ഇന്ത്യയിലി വളർത്തിവരുന്നു. പച്ചയ്ക്കും വേവിച്ചും കായകൾ തിന്നാൻ ഉപയോഗിക്കുന്നുണ്ട്. ഇലകൾ നല്ല കാലിത്തീറ്റയാണ്. പലനാടൻ മരുന്നുകളിലും ഉപയോഗിക്കുന്നുണ്ട്. തടിയും ഇലകളും വേരുമാണ് ഔഷധങ്ങൾക്ക് ഉപയോഗിക്കുന്നത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
അന്ദുണ്ഡക നേ വേഗ
ത്യാഗരാജസ്വാമികൾ കാമവർധനിരാഗത്തിൽ ചിട്ടപ്പെടുത്തിയ ഒരു കൃതിയാണ് അന്ദുണ്ഡക നേ വേഗ. തെലുഗുഭാഷയിൽ രചിച്ചിരിക്കുന്ന ഈ കൃതി ത്രിപുട താളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
അന്ദുണ്ഡക നേ വേഗ വച്ചേദനി നാപൈ നാനബെട്ടി പോരാ (അന്ദുണ്ഡക)
അനുപല്ലവി
മന്ദരധര നീവാപ്തുലതോ ഗൂഡി മരചിതേ യേമി സേതുനേ ഓ രാഘവ (അന്ദുണ്ഡക)
ചരണം 1
കനവലേനനു വേള ലേകുന്ന ഗന്നീരു കാലുവഗാ ബാരുനേ ഇനകുലാധിപ നീവു രാനു താമസമൈതെ നില്ലു വാകിലി യൗനേ ഓ രാഘവ (അന്ദുണ്ഡക)
ചരണം 2
നിരുപമാനന്ദ ശയ്യപൈ ലേകുണ്ടേ നിമിഷമു യുഗമൗനേ പരമാത്മ നീവു ഗാനക ഭ്രമസിന വേള പരുലു നവ്വുടകൗനെ ഓ രാഘവ (അന്ദുണ്ഡക)
ചരണം 3
പരമ ഭക്തിയു നാപ്രായമുലെല്ല ദനുജുലു പാലുഗാ ബ്രോനൗനേ വരദ ശ്രീത്യാഗരാജാർചിത പദയുഗ വാരിധി മുന്ദരനെ ഓ രാഘവ (അന്ദുണ്ഡക)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:കാമവർധനി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ത്രിപുട താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ജൂലൈ 2010
ജൂലൈ 2010 ആ വർഷത്തിലെ ഏഴാം മാസമായിരുന്നു. ഒരു വ്യാഴാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു ശനിയാഴ്ച അവസാനിച്ചു.
2010 ജൂലൈ മാസം നടന്ന പ്രധാന സംഭവങ്ങൾ:
അവലംബം
2010 *2010-07
കെ.പി. വിശ്വനാഥൻ
സംസ്ഥാന വനംവകുപ്പ് മന്ത്രി, നിയമസഭാംഗം എന്നീ നിലകളിൽ പ്രവർത്തിച്ച തൃശൂർ ജില്ലയിൽ നിന്നുള്ള മുതിർന്ന കോൺഗ്രസ് നേതാവാണ് കെ.പി.വിശ്വനാഥൻ (ജനനം:22 ഏപ്രിൽ 1940)
ജീവിതരേഖ
തൃശൂർ ജില്ലയിലെ കുന്നംകുളം താലൂക്കിൽ കല്ലായിൽ പാങ്ങൻ്റെയും പാറുക്കുട്ടിയുടേയും മകനായി 1940 ഏപ്രിൽ 22ന് ജനിച്ചു. പ്രാഥമിക വിദ്യാഭ്യാസത്തിന് ശേഷം തൃശൂർ കേരള വർമ്മ കോളേജിൽ നിന്ന് ബിരുദം നേടി. ഒരു അഭിഭാഷകൻ കൂടിയാണ് കെ.പി. വിശ്വനാഥൻ.
രാഷ്ട്രീയജീവിതം
യുവജന സംഘടനയായ യൂത്ത് കോൺഗ്രസ് വഴിയാണ് രാഷ്ട്രീയ പ്രവേശനം. 1967 മുതൽ 1970 സംഘടനയുടെ തൃശൂർ ജില്ലാ പ്രസിഡൻറായിരുന്നു.
പ്രധാന പദവികൾ
2006, 2011 നിയമസഭ തിരഞ്ഞെടുപ്പുകളിൽ കൊടകരയിൽ നിന്ന് മത്സരിച്ചെങ്കിലും സി.പി.എമ്മിലെ സി.രവീന്ദ്രനാഥിനോട് പരാജയപ്പെട്ടു
മറ്റ് പദവികൾ
അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
പച്ചക്കണ്ണൻ മരത്തവള
ലിട്ടോരിയ ജനുസ്സിലുൾപ്പെട്ട ഒരിനം തവളകളാണ് പച്ചക്കണ്ണൻ മരത്തവള(ഇംഗ്ലീഷ്:Green Eyed Tree Frog, New Guinea Tree frog,Jenny Mac Frog). ഹൈലിഡൈ കുടുംബത്തിലുൾപ്പെട്ട ഇവയുടെ ശാസ്ത്രീയനാമം ലിട്ടോരിയ ജെനിമാക്യുലേറ്റ(Litoria Genimaculata) എന്നാണ്. ഇവയെ പ്രധാനമായും ഓസ്ട്രേലിയ, ഇന്തോനേഷ്യ, ന്യൂ ഗ്വയാന എന്നീ പ്രദേശങ്ങളിലാണ് കാണപ്പെടുന്നത്. സമശീതോ​ഷ്ണ കാടുകൾ, സമശീതോ​ഷ്ണ കുറ്റിക്കാടുകൾ, മണൽ തിട്ടകൾ, ഇടവിട്ടിടവിട്ടുവരുന്ന നദികൾ, ഇടവിട്ടിടവിട്ടുവരുന്ന ശുദ്ധജല ചതു​പ്പുകൾ, പുൽ​പ്പറമ്പുകൾ, കൃഷി തോട്ടങ്ങൾ എന്നിവിടങ്ങളാണ് ഇവയുടെ ആവാസ മേഖലകൾ.
ട്രോജൻ കുതിര
ലഘുചിത്രം| [[ട്രോയ് (ചലച്ചിത്രം)|2004 ലെ സിനിമയിൽ പ്രത്യക്ഷപ്പെട്ട ട്രോജൻ കുതിര, ഇപ്പോൾ തുർക്കിയിലെ അനക്കലെയിൽ പ്രദർശിപ്പിച്ചിരിക്കുന്നു. ]] ട്രോജൻ യുദ്ധ കഥയിൽ നിന്നുള്ള ഒരു പ്രധാന ഭാഗമാണ് ട്രോജൻ കുതിരയുടെ കഥ, ഗ്രീക്കുകാർ സ്വതന്ത്ര നഗരമായ ട്രോയിയിൽ പ്രവേശിച്ച് യുദ്ധം വിജയിപ്പിക്കാൻ ഉപയോഗിച്ച തന്ത്രപ്രധാനമായ കഥയാണ് ഇത്. ഫലമില്ലാത്ത 10 വർഷത്തെ നീണ്ട ഉപരോധത്തിനുശേഷം, ഗ്രീക്കുകാർ ഒരു വലിയ തടിക്കുതിരയെ നിർമ്മിക്കുകയും ഒഡീഷ്യസ് ഉൾപ്പെടെയുള്ള പുരുഷന്മാരുടെ ഒരു പ്രത്യേക സൈന്യത്തെ അതിനുള്ളിൽ ഒളിപ്പിക്കുകയും ചെയ്തു. ശേഷം ഗ്രീക്കുകാർ കപ്പലിൽ അവരുടെ നാട്ടിലേക്ക് തിരിച്ച് യാത്ര ചെയ്യുന്നതായി നടിച്ചു. ആ സമയം ട്രോജന്മാർ കുതിരയെ വിജയ ട്രോഫിയായി മനസ്സിലാക്കി തങ്ങളുടെ നഗരത്തിലേക്ക് വലിച്ചിഴച്ചു. അന്ന് രാത്രി ഗ്രീക്ക് സൈന്യം കുതിരക്കുള്ളിൽ നിന്ന് പുറത്തേക്കിറങ്ങി, ഗ്രീക്ക് സൈന്യത്തിനായ് ട്രോയ് നഗരത്തിൻറെ ബാക്കി വാതിലുകൾ തുറന്നു നൽകി. ഗ്രീക്കുകാർ ട്രോയ് നഗരത്തിൽ പ്രവേശിച്ച് നഗരത്തെയാകെ നശിപ്പിച്ചു.
"ട്രോജൻ ഹോഴ്സ്" എന്നത് ആധുനിക കാലത്ത് ഒരു ശത്രുവിനെ സുരക്ഷിതമായി സംരക്ഷിച്ചിരിക്കുന്ന ഒരു കോട്ടയിലേക്കോ സ്ഥലത്തേക്കോ ക്ഷണിക്കാൻ/ആകർഷിക്കാൻ കാരണമാകുന്ന ഏതെങ്കിലും തന്ത്രത്തെ രൂപകമായി കണക്കാക്കി വരുന്നു. ഒരു കമ്പ്യൂട്ടർ പ്രോഗ്രാമിനെ നശിപ്പിക്കുന്ന മാൽവെയറുകളെ "ട്രോജൻ ഹോഴ്സ്" അല്ലെങ്കിൽ "ട്രോജൻ" എന്നും വിളിക്കുന്നു.
ഈ കഥയുടെ പ്രധാന പുരാതന ഉറവിടമായി കണക്കാക്കുന്നത് ഇക്കാര്യം പരാമർശിക്കപ്പെടുന്ന വിർജിലിൻ്‍റെ ഈനിഡ് എന്ന ലാറ്റിൻ ഇതിഹാസകാവ്യ ത്തിലും, ഹോമറിന്റെ ഒഡീസിയിലും ആണ്. ലഘുചിത്രം| ട്രോജൻ കുതിരയെ വെർജിലിയസ് വത്തിക്കാനസിൽ ചിത്രീകരിച്ചിരിക്കുന്നു (സി. 400) ലഘുചിത്രം| വിർജിലിന്റെ [[ഈനിഡ്|ഐനെയിഡിൽ നിന്ന് പ്രചോദനം ഉൾക്കൊണ്ട് ഡൊമെനിക്കോ ടൈപോളോ (1773) എഴുതിയ ട്രോയിയിലെ ട്രോജൻ ഹോഴ്‌സിന്റെ ഘോഷയാത്രയിൽ നിന്നുള്ള വിശദാംശം ]]
സാഹിത്യത്തിൽ
സിനൊണിനെ ട്രോയ് നിവാസികൾ ചോദ്യം ചെയ്യുന്ന സമയത്ത്, ട്രോജൻ പുരോഹിതനായ ലാവൂക്കൺ ഈ കുതിര ഒരു തന്ത്രം ആണെന്ന് ഊഹിക്കുന്നതോടൊപ്പം, ട്രോജൻകാര്ക്ക് മുന്നറിയിപ്പ് നല്കുകയും ചെയ്യുന്നുണ്ട്. വിർജിൽ തന്റെ പ്രശസ്തമായ വരിയിൽ "ഞാൻ ഗ്രീക്കുകാർ തന്ന സമ്മാനങ്ങൾ വഹിക്കുന്നതു പോലും   ഭയപ്പെടുന്നു" എന്ന് പറയുന്നു. ഒഡീസിയിൽ, ഹോമർ പറയുന്നത്, ലാവൂക്കണിന്റെ ഈ മുന്നറിയിപ്പ് കണക്കലെടുത്ത് ട്രോജൻകാർ ഗ്രീക്കുകാരുടെ ഭാര്യമാരുടെ ശബ്ദങ്ങൾ അനുകരിച്ച് കുതിരയ്ക്കുള്ളിലെ ഗ്രീക്ക് പട്ടാളക്കാർ ഉണ്ടെങ്കിൽ അവരെ കബളിപ്പിക്കാനും ശ്രമിക്കുകയും ആന്റിക്ലസ് ഉത്തരം നൽകാൻ ശ്രമിക്കുകയും ചെയ്തു എന്നും, പക്ഷേ ഒഡീഷ്യസ് കൈകൊണ്ട് ആന്റിക്ലസിന്റെ വായ അടച്ചുു എന്നുമാണ്. രാജകുമാരി കസ്സാൻഡ്ര ജ്യോത്സ്യൻറെ ഈ മുന്നറിയിപ്പ് പരിഗണിക്കണമെന്ന് ആവശ്യപ്പെട്ടിരുന്നു. ഈ കുതിര നഗരത്തിന്റെ പതന കാരണവും അതിന്റെ രാജകുടുംബത്തിന്റെ നാശവും ആയിരിക്കും എന്നവൾ പറഞ്ഞിരുന്നു. അവളെയും അവഗണിച്ച്, അവരുടെ നാശഹേതുവായ ആ കുതിര അവർ തുറക്കാൻ തീരുമാനിച്ചു.
ഈ സംഭവം ഒഡീസിയിൽ ഇങ്ങനെ പരാമർശിച്ചിരിക്കുന്നു:
ഇതിനെ കുറിച്ച് ഏറ്റവും വിശദവും സുപരിചിതവുമായ പതിപ്പ് വിർജിലിന്റെ ഈനീഡ്, പുസ്തകം II ആണ്. (ട്രാൻസ്. AS ക്ലൈൻ).
വിർജിലിന്റെ രണ്ടാം പുസ്തകത്തിൽ ഇങ്ങനെക്കൂടെയുണ്ട് :  Equo ne credite, Teucri. Quidquid id est, timeo Danaos et dona ferentes. Equo ne credite, Teucri. Quidquid id est, timeo Danaos et dona ferentes. " ("ട്രോജൻസ്, കുതിരയെ വിശ്വസിക്കരുത്! എന്തുതന്നെയായാലും, ദാനക്കാരെ [ഗ്രീക്കുകാരെ], സമ്മാനങ്ങൾ നൽകുന്നവരെപ്പോലും ഞാൻ ഭയപ്പെടുന്നു. )
വിർ‌ജിലിന്‌ മുമ്പ്‌, ഗ്രീക്ക് ക്ലാസിക്കൽ‌ സാഹിത്യത്തിലും ഈ കഥ സൂചിപ്പിച്ചിരിക്കുന്നു.. യൂറിപ്പിഡിസാകട്ടെ തന്റെ ട്രോജൻ സ്ത്രീകൾ  എന്ന ബിസി 415 ൽ എഴുതിയ നാടകത്തിൽ, ഈ സംഭവം പ്രസ്താവിക്കുന്നുണ്ട് ".
കുതിരയിലുണ്ടായിരുന്ന പുരുഷന്മാർ
അക്കിയൻസിന്റെ ഏറ്റവും മികച്ച യോദ്ധാക്കളിൽ മുപ്പതോളം പേർ ട്രോജൻ കുതിരയുടെ ഗർഭപാത്രത്തിലും രണ്ട് ഒറ്റുകാർ വായിലും ഒളിച്ചു. മറ്റ് ഉറവിടങ്ങൾ വ്യത്യസ്ത സംഖ്യകൾ നൽകുന്നു: ബിബ്ലിയോതെക്ക 50 പേരേയും; റ്റ്സെറ്റ്സ് 23 പേരേയും; ക്വിന്റസ് സ്മിർനിയസ് 30 പേരുടെയും പേരുകൾ നൽകുന്നു, പക്ഷേ അതിൽ കൂടുതൽ ഉണ്ടായിരുന്നുവെന്ന് സ്മിർനിയസ് പറയുന്നു. അവസാന കാലഘട്ടങ്ങളിൽ ഈ സംഖ്യ 40 ആയി സ്റ്റാൻഡേർഡ് ചെയ്തു. അവരുടെ പേരുകൾ താഴെ
വസ്തുതാപരമായ വിശദീകരണങ്ങൾ
വലത്ത്‌|ലഘുചിത്രം| ബിസി എട്ടാം നൂറ്റാണ്ടിൽ അസീറിയൻ നഗരമായ ഖോർസാബാദിൽ നിന്നുള്ള ഹിപ്പോസ് എന്ന ഫൊനീഷ്യൻ കപ്പൽ ട്രോജൻ ഹോഴ്‌സ് ഒരു ഉപകരണമോ മറ്റേതെങ്കിലും ഉപരോധ എഞ്ചിനോ ആയിരിക്കാം, ഒരു പരിധിവരെ, ഒരു കുതിരയെപ്പോലെയാണെന്നും ഈ ഉപകരണത്തിന്റെ ഉപയോഗത്തെക്കുറിച്ചുള്ള വിവരണം പിൽക്കാലത്തെ വാമൊഴി ചരിത്രകാരന്മാർ ഒരു മിഥ്യയായി പരിവർത്തനം ചെയ്തതായും ഊഹങ്ങളുുണ്ട്. അക്കാലത്ത് അസീറിയക്കാർ മൃഗങ്ങളുടെ പേരുകളുള്ള ഉപരോധ യന്ത്രങ്ങൾ ഉപയോഗിച്ചിരുന്നു. ട്രോജൻ ഹോഴ്‌സ് അത്തരത്തിലുള്ളതാകാൻ സാധ്യതയുണ്ട്.
ചില എഴുത്തുകാർ ഈ സമ്മാനം യോദ്ധാക്കൾ ഒളിച്ചിരിക്കുന്ന ഒരു കപ്പൽ ആയിരിക്കാമെന്ന് അഭിപ്രായപ്പെട്ടിട്ടുണ്ട്. പുരുഷന്മാരെ കുതിരപ്പുറത്ത് കയറ്റാൻ ഉപയോഗിക്കുന്ന പദങ്ങൾ, പുരാതന ഗ്രീക്ക് എഴുത്തുകാർ ഒരു കപ്പലിൽ മനുഷ്യരുടെ യാത്രയെക്കുറിച്ച് വിവരിക്കുമ്പോൾ ഉപയോഗിച്ചിരുന്നതാണെന്നും, ട്രോജൻ സാഗയുടെ തുടക്കത്തിൽ പാരീസ് കപ്പലുകൾ പണിയുന്നതിനിടയിൽ സമാനതകളുണ്ടാവാമെന്നും അവർ അഭിപ്രായപ്പെട്ടിട്ടുണ്ട്. ഒഡീസിയിൽ തന്നെ ഒരിടത്ത് കപ്പലുകളെ "കടൽ കുതിരകൾ" എന്ന് വിളിക്കുന്നുണ്ട്. ഈ കാഴ്ചപ്പാട് അടുത്തിടെ നാവിക പുരാവസ്തുശാസ്ത്രകാരൻമാരുടെ പിന്തുണ ലഭിച്ച ആശയം കൂടിയാണ്. ഗ്രീക്കുകാർ ഹിപ്പോസ് ('കുതിര') എന്ന് വിളിക്കുന്ന ഒരു തരം കുതിര രൂപം തലയിൽ അലങ്കരിച്ച ഫൊനീഷ്യൻ വ്യാപാര കപ്പലുകൾ അക്കാലങ്ങങ്ങളിൽ  ലെവന്റ്  പ്രദേശത്ത് വളരെ വ്യാപിച്ചതായി പുരാതന പാഠങ്ങളും ചിത്രങ്ങളും കാണിക്കുന്നു. ബിസി ഒന്നാം സഹസ്രാബ്ദത്തിന്റെ തുടക്കത്തിൽ, വിലയേറിയ ലോഹങ്ങൾ കച്ചവടം ചെയ്യുന്നതിനും ചിലപ്പോൾ യുദ്ധം അവസാനിച്ചതിനുശേഷം ആദരാഞ്ജലി അർപ്പിക്കുന്നതിനും ഇത്തരം കപ്പലുകൾ ഉപയോഗിച്ചിരുന്നു. അതിനാൽ യഥാർത്ഥ കഥ ഗ്രീക്ക് പട്ടാളക്കാരെ അത്തരമൊരു കപ്പലിന്റെ അറക്കകത്ത് ഒളിപ്പിച്ചിരിക്കുകയാണെന്നും ഒരുപക്ഷേ ആദരാഞ്ജലിയായി, ട്രോയ് നിവാസികൾക്ക് നൽകിയതാവാനും, ചിലപ്പോൾ ഈ പദം, കഥയുടെ വാക്പ്രയോഗത്തിൽ കാലാന്തരത്തിൽ തെറ്റിദ്ധരിക്കപ്പെടുകയും ട്രോജൻ കുതിര എന്ന കഥയ്ക്ക്  ഉത്ഭവം നൽകുകയും ചെയ്തുവെന്നും അഭിപ്രായമുണ്ട്.
കൂടുതൽ പ്രചാരം നേടിയ മറ്റൊരു ഊഹാപോഹ സിദ്ധാന്തം, ഫ്രിറ്റ്സ് ഷാച്ചർമെയർ മുന്നോട്ടുവച്ചത്, ട്രോയിയുടെ കുതിരകൾ ട്രോയിയുടെ മതിലുകൾക്ക് കേടുപാടുകൾ വരുത്തുകയും ഗ്രീക്കുകാരെ അകത്തു കടക്കാൻ അനുവദിക്കുകയും ചെയ്ത വിനാശകരമായ ഭൂകമ്പം ആയിരുന്നു എന്നാ ണ്. അദ്ദേഹത്തിന്റെ സിദ്ധാന്തത്തിൽ, കുതിര പോസിഡോണിനെ പ്രതിനിധീകരിക്കുന്നു, സമുദ്രത്തിന്റെ ദൈവമെന്ന നിലയിൽ കുതിരകളുടെയും ഭൂകമ്പങ്ങളുടെയും ദേവനായിരുന്നു. ഭൂകമ്പത്തിൽ ട്രോയ് നഗരത്തിന് കനത്ത നാശനഷ്ടമുണ്ടായതായി പുരാവസ്തു ഗവേഷണങ്ങൾ കണ്ടെത്തിയതിനാൽ ഈ സിദ്ധാന്തത്തിന് വലിയ പിന്തുണയാണ് ലഭിച്ചത്. എന്നാൽ പോസിഡോൺ തന്നെ ട്രോയിയുടെ മതിലുകൾ ആദ്യം തന്നെ നിർമ്മിച്ചുവെന്ന ഐതിഹ്യപരമായ വാദവുമായി ഈ കഥകള് പൊരുത്തപ്പെടുന്നില്ല.
ആധുനിക രൂപകീയ ഉപയോഗം
സുരക്ഷിതമായി പരിരക്ഷിത സ്ഥലത്തേക്ക് ഒരു ശത്രുവിനെ ക്ഷണിക്കാൻ ലക്ഷ്യമിടുന്ന ഏതെങ്കിലും ഒരു കാരണം അല്ലെങ്കിൽ തന്ത്രം എന്നർത്ഥമാക്കുന്നതിന് ഇത് രൂപകമായി ഉപയോഗിക്കുന്നു; അല്ലെങ്കിൽ കാഴ്ചയാൽ വഞ്ചിക്കുക, മോശമായ ഉദ്ദേശ്യം ഒളിച്ചു വെക്കുക; വഞ്ചനാപരമായ മാർഗ്ഗങ്ങൾ ഉപയോഗിച്ച് ഉള്ളിൽ നിന്ന് അട്ടിമറിക്കുക തുടങ്ങിയ അർത്ഥങ്ങളിൽ ഇന്ന് ട്രോജൻ കുതിര എന്ന പ്രയോഗം ഉപയോഗിക്കപ്പെടുന്നു.
ശ്രീകൃഷ്ണം ഭജമാനസ
മുത്തുസ്വാമി ദീക്ഷിതർ തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീകൃഷ്ണം ഭജമാനസ സതതം.
പല്ലവി
ശ്രീകൃഷ്ണം ഭജമാനസ സതതം ശൃതജനപരിപാലം ഗോപാലം ബാലം
അനുപല്ലവി
പാകശാസനാദി വിനുത ചരണം ശോകമോഹഭയഹരണം ഭവതരണം
മഗ്നോലിയ ലില്ലിഫ്ളോറ
മഗ്നോലിയ ലില്ലിഫ്ളോറ (മുലാൻ മഗ്നോലിയ, പർപ്പിൾ മഗ്നോലിയ, റെഡ് മഗ്നോലിയ , ലില്ലി മഗ്നോലിയ , തുലിപ് മഗ്നോലിയ, ജാനെ മാഗ്നോലിയ, വുഡ് ഓർക്കിഡ്) തെക്കുപടിഞ്ഞാറൻ ചൈനയിലെ (സിചുവാൻ, യുനാൻ എന്നിവിടങ്ങളിൽ) ഒരു ചെറിയ മരമാണ്. ചൈനയിലും ജപ്പാനിലും നൂറ്റാണ്ടുകളോളം ഇത് കൃഷിചെയ്യപ്പെട്ടിരുന്നു. ജപ്പാനീസ് ഉത്ഭവത്തിൽ നിന്ന് ഇംഗ്ലീഷ് സംസാരിക്കുന്ന രാജ്യങ്ങളിലേക്ക് ആദ്യമായി ഈ സസ്യത്തെ പരിചയപ്പെടുത്തി. ഇത് ജപ്പാനിലെ മഗ്നോലിയ ആണെങ്കിലും വാസ്തവത്തിൽ ഇതിന്റ സ്വദേശം ജപ്പാനല്ല. വടക്കേ അമേരിക്കയിലെയും യൂറോപ്പിലെയും അലങ്കാര സസ്യമായി ഇന്നും ഇതിനെ നട്ടുപിടിപ്പിക്കുന്നു. എന്നിരുന്നാലും ഇതിന്റെ ഏറ്റവും പ്രശസ്തമായ ഹൈബ്രിഡ് കുറവാണ്.
ശ്രീകൃഷ്ണം ഭജമാനസ
ചരണം
പങ്കജാസനാദി ദേവമഹിതം ശ്രീഗുരുഗുഹവിഹിതം രമാസഹിതം പങ്കജദളനയനം വടശയനം ഗുരുപവനപുരാധീശം ലോകേശം
മഗ്നോലിയ ലില്ലിഫ്ളോറ
മറ്റു സ്പീഷീസിനെക്കാളിലും കടുത്ത നിറത്തിലുള്ള കൾട്ടിവർ നൈഗ്ര റോയൽ ഹോർട്ടിക്കൽ സൊസൈറ്റിയുടെ ഗാർഡ് മെറിറ്റ് പുരസ്കാരം നേടുകയുണ്ടായി.
ഈ ഇനത്തിന്റെ വളരെ പ്രശസ്തമായ ഹൈബ്രിഡ് മാതാപിതാക്കളാണ് സോസർ മഗ്നോലിയ M. ×  സൗലാൻജീന, മറ്റൊരു മാതാപിതാക്കളിൽപ്പെട്ടതാണ് യൂലാൻ മഗ്നോളിയ,M. ഡിനഡേറ്റ.
അവലംബം
വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ
മുക്ത ബർവെ
ഇന്ത്യൻ ടെലിവിഷൻ, സിനിമ, നാടക നടിയും നിർമ്മാതാവുമാണ് മുക്ത ബർവെ (ജനനം: 17 മെയ് 1979; മറാത്തി: ). മികച്ച നവാഗത താരത്തിനുളള പുരസ്കാരവും മറ്റു നാടകങ്ങളിലും സിനിമകളിലും ആയി മികച്ച നടിക്കുള്ള അഞ്ച് അവാർഡുകളടക്കം ആറ് മഹാരാഷ്ട്ര സംസ്ഥാന ചലച്ചിത്ര പുരസ്കാരങ്ങൾ മുക്തയ്ക്ക് ലഭിച്ചിട്ടുണ്ട്.
രസിക പ്രൊഡക്ഷൻസ് എന്ന ഒരു പ്രൊഡക്ഷൻ ഹൗസും മുക്ത ബർവെയുണ്ട്. ഇതിനുകീഴിൽ നിർമ്മിച്ച പ്രമുഖ നാടകങ്ങളാണ് ഛാപാ കാത, ലൗവ്ബേർഡ്സ്സ് (2015), ഇന്ദിര (2015) എന്നിവ.
ജീവിതവും കുടുംബവും
മഹാരാഷ്ട്രയിലെ പൂണെയിലെ ചെറിയ പട്ടണമായ ചിൻച്വാഡിൽ 1979 മെയ് 17 ന് ആണ് മുക്ത ജനിച്ചത്. അച്ഛൻ ഒരു ടെലികോം കമ്പനിയിലെ ഉദ്യോഗസ്ഥനും അമ്മ ഒരു സ്കൂൾ അധ്യാപികയുമായിരുന്നു. വാണിജ്യ കലാകാരനായ ദെബു ബർവെ മുക്തയുടെ സഹോദരനാണ്.
അഭിനയ ജീവിതം
ഖർ ടിഘാൻച്ച ഹവ എന്ന നാടകത്തിലാണ് മുക്ത ബർവെ ആദ്യമായി അഭിനയിച്ചത്. പിന്നീട് മുംബൈയിലേക്ക് താമസം മാറിയതിനുശേഷം 2001 ൽ സുയോഗിൻറെ 'ആമ്ഹാല വെഗ്ലെ വ്യയചെ' എന്ന മറാത്തി വാണിജ്യ നാടകത്തിലൂടെ മറാത്തി തീയേറ്ററിൽ അരങ്ങേറ്റം നടത്തി. മറാത്തി ടെലിവിഷനിൽ പിംപൽപൻ (1998), ബന്ദൻ (1998), മി എക് ബന്ദു (1999), ബുവാ ആലാ (1999), ചിറ്റ ചോർ (1999), അഭൽമയ (1999), ഇന്ദ്രധനുഷ് (2003) തുടങ്ങിയ ടെലിവിഷൻ സീരിയലുകളിൽ ചെറിയ വേഷങ്ങൾ ചെയ്തിട്ടുണ്ട്. തുടർന്ന് 2004-ൽ 'ചക്വ' എന്ന മറാത്തി സിനിമയിലൂടെ ആ വർഷത്തെ മോസ്റ്റ് പ്രോമിസിങ് പുതുമുഖത്തിനുള്ള മഹാരാഷ്ട്ര സംസ്ഥാന ചലച്ചിത്ര അവാർഡ് ലഭിക്കുകയും ചെയ്തു. കബഡി കബഡി എന്ന നാടകത്തിലൂടെ സീ ഗൗരവ് പുരസ്കാരം (2008), മഹാരാഷ്ട്ര സ്റ്റേറ്റ് ഫിലിം അവാർഡ് (2007), മഹാരാഷ്ട്ര ടൈംസ് അവാർഡ് (2007) എന്നീ പുരസ്കാരങ്ങൾ ലഭിച്ചു.
2009 ൽ സംഗീത നാടക അക്കാദമി ഉസ്താദ് ബിസ്മില്ലാ ഖാൻ യുവ പുരസ്കാരം നൽകി ആദരിച്ചു. <!--
ഫിലിമോഗ്രഫി
കുറിപ്പ്: പ്രത്യേകസൂചനകൾ നല്കാത്ത പക്ഷം, താഴെക്കൊടുത്തിരിക്കുന്ന പ്രവൃത്തികൾ മറാത്തി ഭാഷയിൽ ഉള്ളതാണ് <!--
Awards and nominations
-->
പുറം കണ്ണികൾ
വർഗ്ഗം:1979-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മറാഠി ചലച്ചിത്രനടിമാർ വർഗ്ഗം:ഇന്ത്യൻ ടെലിവിഷൻ നടിമാർ
കാതറിൻ ബുർ ബ്ലോഡ്ഗെറ്റ്
ഒരു അമേരിക്കൻ ശാസ്ത്രഗവേഷകയായിരുന്നു കാതറിൻ ബുർ ബ്ലോഡ്ഗെറ്റ്. 1926-ൽ കേംബ്രിഡ്ജ് സർവ്വകലാശാലയിൽ നിന്ന് ഭൗതികശാസ്ത്രത്തിൽ പി.എച്ച്.ഡി.യിൽ അവാർഡ് ലഭിക്കുന്ന ആദ്യ വനിതയാണിവർ. 1926-ൽ മാസ്റ്റേഴ്സ് ഡിഗ്രി ലഭിച്ചതിനുശേഷം ഇവർ ജെനെറൽ ഇലക്ട്രിക്കിൽ കരാറടിസ്ഥാനത്തിൽ പ്രവർത്തിക്കുകയും അവിടെ ലോ റിഫ്ലക്റ്റൻസുള്ള ഇൻവിസിബിൾ ഗ്ലാസ്സ് കണ്ടുപിടിക്കുകയും ചെയ്തു.
മുൻകാല ജീവിതം
കാതറിൻ ബർന്റെയും ജോർജ്ജ് ബ്ലോഡ്ഗെറ്റിന്റെയും രണ്ടാമത്തെ കുട്ടിയായി 1898 ജനുവരി 10 ന് ന്യൂയോർക്കിലെ സ്ക്നെക്റ്റഡിയിൽ ബ്ലോഡ്ഗെറ്റ് ജനിച്ചു. അവരുടെ പിതാവ് ജെനെറൽ ഇലക്ട്രിക്കിലെ പേറ്റൻറ് അറ്റോർണി വിഭാഗത്തിലെ ഹെഡ് ആയിരുന്നു. ബ്ലോഡ്ഗെറ്റ് ജനിക്കുന്നതിന് തൊട്ടുമുമ്പ് ജോർജ്ജ് ഒരു കള്ളന്റെ വെടിയേറ്റ് സ്വവസതിയിൽ വച്ച് മരണമടഞ്ഞു. കൊലയാളിയെ അറസ്റ്റ് ചെയ്യുന്നയാൾക്ക് ജെനെറൽ ഇലക്ട്രിക്ക് 5.000 ഡോളർ വാഗ്ദാനം ചെയ്തു. കൊലയാളിയെന്ന് സംശയിച്ചയാൾ ന്യൂയോർക്കിലെ സലെമിലുള്ള ജയിൽ സെല്ലിൽ സ്വയം തൂങ്ങിമരിച്ചു. കാതറിൻ ബർന്റെ ഭർത്താവ് മരിച്ചുവെങ്കിലും അവരുടെ സാമ്പത്തികനിലവാരം മോശമായിരുന്നില്ല. കാതറിന്റെ ജനനശേഷം കാതറിൻ ബർ പുത്രനായ ജൂനിയർ ജോർജ്ജുമായി ന്യൂയോർക്കിലേക്ക് മാറി. 1901-ൽ പിന്നീട് ആ കുടുംബം ഫ്രാൻസിലേയ്ക്ക് മാറി. 1912-ൽ ബ്ലോഡ്ഗെറ്റ് അവരുടെ കുടുംബവുമൊത്ത് ന്യൂയോർക്കിലേക്ക് മടങ്ങിയെത്തി. അവർ റെയിസൻ സ്ക്കൂളിൽ രജിസ്റ്റർ ചെയ്തു.
1901-ൽ കാതറിൻെറ അമ്മ കുടുംബത്തെ ഫ്രാൻസിലേക്ക് മാറ്റി. അങ്ങനെ കുട്ടികൾ ദ്വിഭാഷിയായി. വർഷങ്ങളോളം അവർ അവിടെ താമസിച്ചു. ഒരു വർഷത്തേക്ക് ന്യൂയോർക്കിലേക്ക് മടങ്ങി. അക്കാലത്ത് കാതറിൻ സരാനക് ലേകിലെ സ്കൂളിൽ ചേർന്നു. തുടർന്ന് ജർമ്മനിയിലൂടെ യാത്ര ചെയ്തു. 1912-ൽ ബ്ളോഡ്ജെറ്റ് കുടുംബത്തോടൊപ്പം ന്യൂയോർക്ക് സിറ്റിയിലേക്ക് മടങ്ങി. ന്യൂയോർക്ക് നഗരത്തിലെ റേസൺ സ്കൂളിൽ ചേർന്നു.
വിദ്യാഭ്യാസം
ബ്ളോഡ്ജെറ്റിന്റെ കുട്ടിക്കാലത്ത് ന്യൂയോർക്കും യൂറോപ്പും തമ്മിൽ വിഭജിക്കപ്പെട്ടു. എട്ട് വയസ്സ് വരെ കാതറിനെ സ്കൂളിൽ ചേർത്തിരുന്നില്ല. ന്യൂയോർക്ക് സിറ്റിയിലെ റെയ്സൺ സ്കൂളിൽ ചേർന്നതിനുശേഷം, സ്കോളർഷിപ്പിൽ ബ്രയിൻ മാവർ കോളേജിൽ പ്രവേശിച്ചു. അവിടെ ഗണിതശാസ്ത്രജ്ഞൻ ഷാർലറ്റ് അംഗാസ് സ്കോട്ട്, ഭൗതികശാസ്ത്രജ്ഞൻ ജെയിംസ് ബാർൺസ്. എന്നീ രണ്ട് പ്രൊഫസർമാരിൽ നിന്ന് പ്രചോദനം ഉൾക്കൊണ്ടിരുന്നു.
1917-ൽ, മുൻ പിതാവിന്റെ സഹപ്രവർത്തകയും ഭാവി നോബൽ സമ്മാന ജേതാവുമായ ഇർ‌വിംഗ് ലാങ്‌മുയർ ജനറൽ ഇലക്ട്രിക് (ജി‌ഇ) കമ്പനിയുടെ ഗവേഷണ ലബോറട്ടറികളിൽ ഒരു പര്യടനത്തിനായി കാതറിനെ കൊണ്ടുപോയി. അവർ ആദ്യം ഉന്നത വിദ്യാഭ്യാസം പൂർത്തിയാക്കിയാൽ ജി‌ഇയിൽ ഒരു ഗവേഷണ പദവി വാഗ്ദാനം ചെയ്തു. അതിനാൽ ബിരുദം നേടിയ ശേഷം അവർ ചിക്കാഗോ സർവകലാശാലയിൽ ബിരുദാനന്തര ബിരുദ പ്രോഗ്രാമിൽ ചേർന്നു.
കൂടുതൽ വായനയ്ക്ക്
വർഗ്ഗം:അമേരിക്കൻ ശാസ്ത്രജ്ഞർ വർഗ്ഗം:അമേരിക്കൻ വനിതകൾ വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1898-ൽ ജനിച്ചവർ വർഗ്ഗം:ജനുവരി 10-ന് ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:ഒക്ടോബർ 12-ന് മരിച്ചവർ
ക്രിമിനൽ നിയമ (ഭേദഗതി) നിയമം, 2013
ഡൽഹിയിലെ കൂട്ട ബലാത്സംഗക്കേസിനെ തുടർന്ന് ഇന്ത്യാ സർക്കാർ പുറപ്പെടുവിച്ച ഓർഡിനൻസ് പിന്നീട് പാർലമെന്റിന്റെ ഇരുസഭകളും ഭേദഗതികളോടെ അംഗീകരിച്ചതാണ് ക്രിമിനൽ നിയമ (ഭേദഗതി) നിയമം, 2013. ബലാത്സംഗ വിരുദ്ധ നിയമമെന്നും ഇത് അറിയപ്പെടുന്നു. ക്രിമിനൽ നിയമം എന്ന് പൊതുവായി വിശേഷിപ്പിക്കപ്പെടുന്ന ഇന്ത്യൻ ശിക്ഷാ നിയമം, തെളിവ് നിയമം, ക്രിമിനൽ നടപടി നിയമം എന്നീ നിയമങ്ങളിൽ സ്ത്രീകൾക്കെതിരായ അതിക്രമങ്ങൾ തടയുക എന്ന ലക്ഷ്യത്തോടെയുള്ള ചില പുതിയവകുപ്പുകൾ ചേർക്കുകയും നിലവിലുണ്ടായിരുന്ന ചിലത് ഭേദഗതി ചെയ്യുകയുമാണ് ഈ നിയമത്തിലൂടെ ഇന്ത്യൻ പാർലമെന്റ് ചെയ്തത്.
പശ്ചാത്തലം
ഡൽഹി സംഭവങ്ങളുടെ പശ്ചാത്തലത്തിൽ, ലൈംഗികാതിക്രമങ്ങൾക്കെതിരായ വ്യവസ്ഥകൾ കർശനമാക്കുക എന്നലക്ഷ്യത്തോടെ കേന്ദ്രസർക്കാർ മുൻകൈയ്യെടുത്ത് 2013 ഫെബ്രുവരി 3 ന് രാഷ്ട്രപതി അംഗീകാരത്തോടെ ഒരു ഓർഡിനൻസിന് രൂപം നൽകിയിരുന്നു. കേന്ദ്രമന്ത്രിസഭയിലും പാർലമെന്റിന്റെ ഇരുസഭകളിലും നടത്തിയ വിശദമായ ചർച്ചകളുടെ അടിസ്ഥാനത്തിൽ ഈ ഓർഡിനൻസ് 2013 ഏപ്രിൽ 2 ന് നിയമമാക്കി പാസ്സാക്കുകയുണ്ടായി.
2012 ഡിസംബർ 16 ന് ഡൽഹിയിൽ ഒരു ഫിസിയോത്തെറാപ്പി വിദ്യാർത്ഥിനി ബസിനുള്ളിൽ കൂട്ടബലാത്സംഗത്തിനിരയാകുകയും മരണപ്പെടുകയുംചെയ്ത സംഭവത്തിന്റെ പശ്ചാത്തലത്തിൽ ദേശീയ - സാർവ്വദേശീയ തലത്തിൽ വിവിധ സംഘടനകളും വ്യക്തികളും സ്ത്രീപീഡനത്തിനെതിരായ ഇന്ത്യയിലെ നിയമങ്ങൾ കർശനമാക്കണമെന്ന് ആവശ്യപ്പെട്ടിരുന്നു. ഡൽഹിയിൽ യുവാക്കളും പൊതുജനങ്ങളും ഇതേ അവശ്യമുന്നയിച്ച് പ്രക്ഷോഭവും നടത്തിയിരുന്നു. ഇതിനെത്തുടർന്ന് നിയമരംഗത്തെ പരിഷ്കാരങ്ങൾ പഠിച്ച് റിപ്പോർട്ട് സമർപ്പിക്കുന്നതിനായി ജസ്റ്റിസ് ജെ.എസ്. വർമ്മ കമ്മീഷനെ കേന്ദ്ര സർക്കാർ നിയോഗിച്ചു. വർമ്മ കമ്മീഷൻ റിപ്പോർട്ടിന്റെ വിവിധ ഭാഗങ്ങളിൽ നിന്നുമുള്ള ആവശ്യങ്ങളുടെയും പശ്ചാത്തലത്തിലാണ് സർക്കാർ ഇത്തരത്തിലൊരു നിയമത്തിന് രൂപം നൽകിയത്. വർമ്മ കമ്മീഷൻ ശുപാർശകളിൽ തൊണ്ണൂറ് ശതമാനം കാര്യങ്ങളും ഉൾക്കൊള്ളിച്ചുകൊണ്ടുള്ളതാണ് പുതിയ ഭേഗഗതിയെന്ന് കേന്ദ്ര നിയമകാര്യ മന്ത്രി അശ്വനി കുമാറിന്റെ അവകാശപ്പെടുന്നു.
പുതിയ കുറ്റകൃത്യങ്ങൾ
ഈ ഭേദഗതി നിയമത്തിലൂടെ ചില പുതിയതരം കുറ്റകൃത്യങ്ങൾ അഥവാ മറ്റ് തരത്തിൽ കുറ്റകരമായിരുന്ന ചില കൃത്യങ്ങൾ കൃത്യമായ നിർവ്വചനത്തോടെ, ഇന്ത്യൻ ശിക്ഷാ നിമയത്തിലെ കുറ്റകൃത്യങ്ങളുടെ പട്ടികയിലേക്ക് ഉൾപ്പെടുത്തപ്പെട്ടു. ആസിഡ് ആക്രമണം, ലൈംഗികാതിക്രമം, ഒളിഞ്ഞുനോട്ടം, പുറകേനടക്കൽ തുടങ്ങിയവയാണ് ഇപ്രകാരം ഇന്ത്യൻ ശിക്ഷാനിയമത്തിൽ പുതുതായി ഉൾപ്പെടുത്തപ്പെട്ട കുറ്റകൃത്യങ്ങൾ.
നിലവിലെ നിയമങ്ങളിലെ മാറ്റങ്ങൾ
ഈ ഭേദഗതി നിയമപ്രകാരം ഇന്ത്യൻ ശിക്ഷാനിയമത്തിലെ 370 -ആം വകുപ്പ് പുതിയ വ്യവസ്ഥകളാൽ ഭേദഗതി ചെയ്യപ്പെട്ടിട്ടുണ്ട്. അടിമവ്യാപാരത്തെക്കുറിച്ച് പ്രതിപാദിച്ചിരുന്ന ആ വകുപ്പ് ചൂഷണലക്ഷ്യത്തോടെയുള്ള ഒട്ടുമിക്ക മനുഷ്യവാണിഭത്തെക്കുറിച്ചും പ്രതിപാദിക്കുന്ന 370, 370 A എന്നീ വകുപ്പുകളായാണ് ഭേദഗതി ചെയ്തിരിക്കുന്നത്. ഒരു വ്യക്തിയെ മറ്റൊരു വ്യക്തിയോ, വ്യക്തികളോ ചേർന്ന് വേശ്യാവൃത്തിയ്കുവേണ്ടിയോ, അടിമജോലിക്കുവേണ്ടിയോ, അവയവതട്ടിപ്പിന് വേണ്ടിയോ (എ) തെരഞ്ഞെടുക്കുന്നത്, (ബി) കടത്തിക്കൊണ്ടുപോകുന്നത്, (സി) ഒളിപ്പിച്ചുവെയ്കുന്നത് (ഡി) കൈമാറുന്നത്, (ഇ) സ്വീകരിക്കുന്നത് തുടങ്ങിയവയൊക്കെ ഈ വകുപ്പു പ്രകാരം കുറ്റകരമാണ്. ബലപ്രയോഗം, ഭീഷണി, സമ്മർദ്ദം, ചതി, തട്ടിക്കൊണ്ടുപോകൽ, വഞ്ചന, അധികാരദുരുപയോഗം, പ്രലോഭനം മുതലായ ഏതുമാർഗ്ഗത്തിലൂടെയാണെങ്കിലും ഈ പ്രവൃർത്തി ചെയ്യുന്നയാളിനെ ഇരയാക്കപ്പെട്ട ആളുകളുടെ എണ്ണത്തിനനുസരിച്ച് കുറഞ്ഞത് 7 വർഷം മുതൽ ജീവിതാവസാനംവരെയുള്ള വിവിധ കാലയളവിലേക്കുള്ള ജയിൽ ശിക്ഷയ്ക്ക് വിധിക്കാവുന്നതാണ്. ഇത്തരത്തിൽ വാണിഭം നടത്തപ്പെടപ്പെട്ട വ്യക്തിയെ ജോലികൾക്കായി നിയോഗിക്കുന്നവരും കുറ്റക്കാരാണ്.
ബലാത്സംഗത്തെക്കുറിച്ചുള്ള വകുപ്പിൽ വരുത്തിയ കാതലായ മാറ്റമാണ് ഈ ഭേദഗതിയിലെ സുപ്രധാനമായ ഇനം. വകുപ്പ് 375 ൽ വരുത്തിയ ഭേഗഗതിയിലൂടെ "ബലാത്സംഗം" എന്ന വാക്കിനെ ലൈംഗികാതിക്രമം " എന്ന വിപുലമായ അർത്ഥത്തിലേക്ക് അതിന്റെ നിർവ്വചനത്തെ ഭേദഗതി ചെയ്തു. പുതിയ നിർവ്വചനം ഒരർത്ഥത്തിൽ ജെൻഡർ നിഷ്പക്ഷമായി. അതുപ്രകാരം, "ഉള്ളിൽക്കടത്തൽ" എന്നത് ലിഗത്തിന്റെ മാത്രമല്ല മറ്റെന്തും ഉള്ളിൽക്കടത്തിയുള്ള ലൈംഗിക അതിക്രമങ്ങൾ ഈ വകുപ്പുപ്രകാരം കുറ്റകരമായി. യോനി കൂടാതെ, വദനം, ഗുദം, മൂത്രനാളി തുടങ്ങിയവയിലേതിലൂടെയുമുള്ള ഇത്തരം ഉള്ളിൽക്കടത്തലുകളും സ്വകാര്യഭാഗങ്ങളിൽ സ്പർശിനംവഴി ഇപ്രകാരം ചെയ്യുന്നതുമൊക്കെ ലൈംഗികാതിക്രമം എന്ന കുറ്റത്തിന്റെ ഭാഗമായി. ഈ ഭേദഗതിപ്രകാരം കുറ്റം തെളിയിക്കുന്നതിന് ഏതുവരെ "ഉള്ളിൽക്കടന്നു" എന്നതും അതിക്രമത്തെ ചെറുക്കാൻ ശാരീരികമായ ചെറുത്തുനിൽപ്പ് ഉണ്ടായോ ഇല്ലയോ എന്നതുമൊന്നും പ്രസക്തമല്ലെന്നും പ്രഖ്യാപിക്കപ്പെട്ടു.
മുൻപുണ്ടായിരുന്ന 16 വയസ്സ് എന്നതിൽ നിന്നും വ്യത്യസ്തമായി, 18 വയസ്സിൽ താഴെയുള്ള പെൺകുട്ടികളുമായി സമ്മതത്തോടെയുള്ള ലൈംഗിക വേഴ്ച നടത്തിയാലും ആയത് ബലാത്സംഗം എന്ന പ്രവൃത്തിയായി കണക്കാക്കപ്പെടും എന്ന ഭേദഗതിയും ഉണ്ടായി.
വകുപ്പ് 376 ൽ വരുത്തിയ ഭേദഗതി പ്രകാരം, ചില ഗുരുതരമായ സാഹചര്യങ്ങളിലൊഴിച്ച്, ഈ കുറ്റകൃത്യത്തിനുള്ള ശിക്ഷ എഴുവർഷത്തിൽ കുറയാത്തതും പരമാവധി ജീവപര്യന്തം തടവും പിഴയും ആയി ഭേദഗതി ചെയ്യപ്പെട്ടു. ഗുരുതരമായ സാഹചര്യങ്ങളിൽ, പത്തുവർഷത്തിൽ കുറയാത്തത് മുതൽ ജീവപര്യന്തം വരെ ദീർഘിപ്പിക്കാവുന്നതുമായ കഠിന തടവും പിഴയുമായിത്തീർന്നു.
പുതിയ വകുപ്പായി കൂട്ടിച്ചേർത്ത 376A പ്രകാരം ഒരു വ്യക്തി ഇത്തരം ലൈംഗികാതിക്രമത്തിലൂടെയുണ്ടാക്കിയ പരിക്കിലൂടെ ഒരു സ്ത്രീയുടെ മരണത്തിന് കാരണമായിത്തീരുന്നപക്ഷമോ ആ സ്ത്രീയെ ജീവച്ഛവമാക്കിത്തീർക്കുന്നപക്ഷമോ അയാളെ ഇരുപത് വർഷത്തിൽ കുറയാത്ത കഠിനതടവിന് മുതൽ ജീവിതകാലംവരെ ദീർഘിപ്പിക്കാവുന്ന ജീവപര്യന്തം തടവിനോ വധശിക്ഷയ്കോ വരെയോ ശിക്ഷിക്കാവുന്നതും പിഴയീടാക്കാവുന്നതുമാണ്. കൂട്ടബലാത്സംഗക്കേസുകളിൽ കുറ്റവാളികളുടെ ജെൻഡർ ഭേദമന്യേ ഇരുപത് വർഷത്തിൽ കുറയാത്തതുമുതൽ ജീവപര്യന്തം വരെയുള്ള കഠിനതടവും ഇരയുടെ ചികിത്സാച്ചെലവുകളും പുനരധിവാസച്ചെലവുകളും ഉൾപ്പെടുന്ന നഷ്ടപരിഹാരവും വിധിക്കാവുന്നതാണ്.
ക്രിമിനൽ നടപടി- തെളിവ് നിയമങ്ങളിലെ മാറ്റം
ഇവയ്കനുസരണമായ ചിലമാറ്റങ്ങൾ ക്രമിനൽ നടപടി നിയമത്തിലും തെളിവ് നിയമത്തിലും വരുത്തിയിട്ടുണ്ട്. ഇരയുടെ മൊഴി രേഖപ്പെടുത്തുന്ന പ്രക്രിയയും മറ്റും കൂടുതൽ ലളിതവും സ്ത്രീസൗഹാർദ്ദപരവുമാക്കുക, ഇരയുടെ സ്വഭാവവും ഭുതകാലവും പ്രസക്തമല്ലാതാക്കുക, സമ്മതത്തോടെയല്ലായിരുന്നു എന്ന് തെളിയിക്കുന്നത് സംബന്ധിച്ച ആനുമാനിക സാക്ഷ്യവും (presumption) സമ്മതമില്ലായിരുന്നവെന്ന് ഇര കോടതിയിൽ പ്രഖ്യാപിക്കണമെന്ന ബാദ്ധ്യതയും ഒഴിവാക്കുക തുടങ്ങിയവയാണവ.
വിമർശനങ്ങൾ
വർമ്മ കമ്മീഷൻ റിപ്പോർട്ടിനെ തുടർന്ന് പുറപ്പെടുവിച്ച ക്രിമിനൽ നിയമ ഭേദഗതി നിയമം വ്യാപകമായ വിമർശനങ്ങൾക്കും ഇടവരുത്തിയിട്ടുണ്ട്. വർമ്മ കമ്മീഷൻ നിർദ്ദേശങ്ങളിലെ സുപ്രധാന വ്യവസ്ഥകളായ വിവാഹബന്ധത്തിലെ ബലാത്സംഗം, സ്ത്രീകൾക്കെതിരായ കുറ്റകൃത്യങ്ങളിൽ പ്രോസിക്യൂഷന് അനുവാദംവാങ്ങണമെന്നും മറ്റുമുള്ള സായുധസേനാ പ്രത്യകാധികാര നിയമത്തിലെ വ്യവസ്ഥകളുടെ ഭേഗതി, എന്നാൽ നിർദ്ദേശങ്ങൾ പൂർണ്ണമായും തള്ളിക്കളഞ്ഞിട്ടില്ലെന്നും വിവിധ തലങ്ങളിലെ ചർച്ചകൾക്കുശേശമാണ് ഓർഡിനൻസ് നടപ്പാക്കിയിട്ടുള്ളതെന്നും അതിനെത്തുടർന്നുണ്ടായ ചർച്ചകളുടെ അടിസ്ഥാനത്തിൽ നിയമമാക്കിയപ്പോൾ വേണ്ട മാറ്റങ്ങൾ വരുത്തിയിട്ടുണ്ടെന്നും സർക്കാർ വ്യകതമാക്കുകയുണ്ടായി.
അവലംബം
വർഗ്ഗം:ഇന്ത്യയിലെ നിയമങ്ങൾ
മേഘവർണ്ണൻ
വളരെ ഭംഗിയുള്ളതും അപൂർവ്വവുമായ നീർരത്നം കുടുംബത്തിൽ ഉള്ള ഒരിനം സൂചിത്തുമ്പിയാണ് മേഘവർണ്ണൻ - Myristica Sapphire . കർണ്ണാടകത്തിലും കേരളത്തിലും മാത്രമാണ് ഇതിന്റെ സാന്നിദ്ധ്യം കണ്ടിട്ടുള്ളത്.
രൂപഘടന
ആൺ തുമ്പിയുടെ മുഖത്ത് കറുത്ത വരകളും ചുവന്ന പൊട്ടുകളും കാണാം. കണ്ണുകളുടെ മുകൾഭാഗം കറുപ്പും താഴെ തവിട്ടു നിറവുമാണ്. ശരീരത്തിൽ കടുംനിറത്തിലുള്ള ആകാശനീലയും കറുത്ത വരകളുമുണ്ട്. കാലുകളുടെ ആദ്യത്തെ മൂന്നു ഖണ്ഡങ്ങൾ കറുപ്പും ബാക്കിയുള്ളവ വെളുപ്പുമാണ്. ചിറകുകൾ സുതാര്യവും അറ്റത്തു കറുത്ത നിറത്തോടു കൂടിയവയുമാണ്. പെൺതുമ്പികൾ കറുത്ത വരകളോടു കൂടിയ നീലനിറത്തിലുള്ളവയാണ്. മുൻചിറകുകൾ പൂർണ്ണമായും സുതാര്യമായവയാണ്.
ഗീതാഞ്ജലി (2013 മലയാള ചലച്ചിത്രം)
പ്രിയദർശൻ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ഗീതാഞ്ജലി. അഭിലാഷ് നായരാണ് ഈ ഹൊറർ ത്രില്ലർ ചിത്രത്തിന്റെ രചന നിർവഹിച്ചിരിക്കുന്നത്. മോഹൻലാൽ, നിഷാൻ, കീർത്തിസുരേഷ്, സ്വപ്ന മേനോൻ, സിദ്ദിഖ്, മധു, ഇന്നസെന്റ്, ഗണേഷ് കുമാർ തുടങ്ങിയവരാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്.1993-ൽ പുറത്തിറങ്ങിയ ഫാസിൽ - മധു മുട്ടം ടീമിന്റെ മണിച്ചിത്രത്താഴ് എന്ന സിനിമയുടെ സ്പിൻ-ഓഫ് ആയി പ്രൊമോട്ട് ചെയ്യപ്പെട്ടെങ്കിലും, എലിഫന്റ്‌സ് കാൻ റിമെംബർ എന്ന നോവലിനെ അടിസ്ഥാനമാക്കി 2007-ൽ പുറത്തിറങ്ങിയ തായ് ചിത്രമായ എലോണിന്റെ ഔദ്യോഗിക റീമേക്കായിരുന്നു ഇത്.
മണിച്ചിത്രത്താഴ് എന്ന ചിത്രത്തിലെ ഡോ. സണ്ണി ജോസഫ് എന്ന കഥാപാത്രത്തെയാണ് മോഹൻലാൽ ഈ ചിത്രത്തിൽ അവതരിപ്പിക്കുന്നത്. ഇതേ ചിത്രത്തിലെ നകുലൻ എന്ന കഥാപാത്രത്തെ സുരേഷ് ഗോപി ഒരു അതിഥി വേഷത്തിൽ അവതരിപ്പിക്കുന്നു. ചിത്രത്തിലെ നായികയും പഴയകാല നടി മേനകയുടെ മകളുമായ കീർത്തി സുരേഷിന്റെ ആദ്യ ചലച്ചിത്രമാണിത്.
2013 നവംബർ 14 ന് പുറത്തിറങ്ങിയ ചിത്രം ആദ്യ ദിവസം തന്നെ ₹1.05 കോടി കരസ്ഥമാക്കി. ഈ ചിത്രത്തിന്റെ ആദ്യ നാല് ദിവസത്തെ കളക്ഷൻ ഏകദേശം ₹3.1 കോടിയാണ്.
കഥാസംഗ്രഹം
അഞ്ജലി (കീർത്തി സുരേഷ്) അമ്മയുടെ വീട്ടിൽ തിരിച്ചെത്തിയപ്പോൾ അവളുടെ മരിച്ചുപോയ ഇരട്ട സഹോദരി ഗീതയുടെ ആത്മാവ് അവളെ വേട്ടയാടുന്നു. ഒരു മന:ശാസ്ത്രജ്ഞനായ ഡോ. സണ്ണി(മോഹൻലാൽ), അഞ്ജലിയെ സഹായിക്കാൻ ശ്രമിക്കുമ്പോൾ, ഞെട്ടിപ്പിക്കുന്ന ഒരു കാര്യം അദ്ദേഹം നടത്തുന്നു.